open-index/open-wikipedia-markdown huggingface dataset:
വിട പറയും മുൻപെ

1981 ൽ പുറത്തിറങ്ങിയ ഒരു മലയാള ചലച്ചിത്രം ആണ് ** വിട പറയും മുൻപെ**. ജോൺപോളിന്റെ കഥക്ക് തിരക്കഥ, സംഭാഷണം സംവിധാനം എന്നിവ  നിർവഹിച്ചത് മോഹൻ ആണ്.  ഇന്നസന്റാണ് ചിത്രം നിർമ്മിച്ചത്.   പ്രേം നസീർ പ്രധാന കഥാപാത്രമാകുന്ന ഈ സിനിമയിൽ നെടുമുടി വേണു, ലക്ഷ്മി എന്നിവർ അഭിനയിക്കുന്നു.  ഈ സിനിമയിലെ അഭിനയത്തിന് നസീറിന് ആ വർഷത്തെ സ്പെഷൽ ജൂറി പരാമർശം ലഭിച്ചിരുന്നു. നെടുമുടിവേണുവാണ് ഈ സിനിമയിൽ നായകനായി അഭിനയിച്ചിരിക്കുന്നത്. 
## കഥാസാരം
അനുദിനം മരണത്തോടടുത്തു കൊണ്ടിരിക്കുന്ന മാരകരോഗിയായ സേവ്യറിന്റെ കഥയാണ് സിനിമ പറയുന്നത്. മരണം ഇങ്ങടുത്തു എന്നറിഞ്ഞിട്ടും സന്തോഷവാനും തന്റെ സങ്കൽപത്തിലുള്ള, എന്നാൽ തനിക്കു ലഭിക്കാത്ത  ജീവിതത്തെ കുറിച്ച് കൊച്ചു നുണകൾ പറയുകയാണ്‌ സേവ്യർ. അവ നുണകൾ ആണെന്ന്  പ്രേക്ഷകർ അറിയുന്നത് അയാളുടെ മരണ ദിനത്തിലാണെന്ന് മാത്രം .

സേവിയർ ഒരു ഒഫീസിലെ സ്റ്റനോ ആണ്. മാനേജർ പല തവണ മുന്നറിയിപ്പു നൽകിയിട്ടും അയാൾ ഒരു ഉത്തരവാദിത്തവുമില്ലാതെ പെരുമാറുന്നു. ഒരു തിരക്കുള്ള ദിവസം ആഫീസിൽ വരാതിരുന്ന അയാളെ മാനേജർ ബീച്ചിൽ കുട്ടികളോടൊപ്പം കളിക്കുന്നത് കണ്ട് ജോലിയിൽ നിന്നും പുറത്താക്കുന്നു. പിറ്റേന്ന് അയാൾ കാൻസർ രോഗിയാണെന്ന് തിരിച്ചറിയുന്നു.

നെടുമുടി വേണു വിന്റെ അഭിനയ ജീവിതത്തിലെ ഒരു മികച്ച കഥാപാത്രം ആണ് ഈ സിനിമയിലെ സേവ്യർ .

## അഭിനേതാക്കൾ

*പ്രേം നസീർ - മാധവൻ കുട്ടി
*നെടുമുടിവേണു - സേവിയർ
*ലക്ഷ്മി - സുധ
*ഇന്നസെന്റ് - വർഗീസ്
*ബീന - ഓമന
*ശങ്കരാടി  - പണിക്കർ
*ഭരത് ഗോപി - ഡോ. തോമസ്
*ജോൺ വർഗീസ് - അച്ചൻ
*ലളിതശ്രീ - സുധയുടെ തോഴി
*മാസ്റ്റർ സുജിത് - പ്രസാദ്
*പി. ആർ മേനോൻ - പെൻഷൻ കാാൻ
*രവി മേനോൻ - മനോഹരൻ
*ശാന്തകുമാരി - ജാനകി പണിക്കറുടെ ഭാര്യ
*സുലെഖ - റ്റൈപ്പിസ്റ്റ്

## ഗാനങ്ങൾ
കാവാലംഎഴുതിയ ഗാനങ്ങൾക്ക് എം. ബി. ശ്രീനിവാസൻ ഈണം നൽകിയിരിക്കുന്നു.

## അവലംബം

## പുറം കണ്ണികൾ
'''വിടപറയും മുമ്പേ''' യൂട്യൂബിൽ1981
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:എം ബി ശ്രീനിവാസൻ സംഗീതം പകർന്ന ചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:1981-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോൺപോൾ കഥ എഴുതിയ ചലച്ചിത്രങ്ങൾ
സ്റ്റോപ് ഓൺലൈൻ പൈറസി നിയമം

**സ്റ്റോപ്പ് ഓൺലൈൻ പൈറസി നിയമം** (**SOPA**), അഥവാ ഹൗസ് ബിൽ 3261, യു എസ് ഹൗസ് ഓഫ് റെപ്രസന്റേറ്റീവ് 2011 ഒക്ടോബർ 26ന് മുൻപോട്ട് വച്ച ഒരു ബില്ല് ആണ്. ജുഡീഷ്യറി കമ്മിറ്റി പ്രതിനിധിയായ ലമർ എസ്. സ്മിത്തും 12 സഹകാരികളും ചേർന്നാണ് ഇത് കൊണ്ടുവന്നത്. ഈ ബിൽ നിയമമായി മാറിയാൽ പകർപ്പവകാശസംബന്ധിയായ പ്രശ്നങ്ങളിൽ വാദികൾക്ക് കൂടുതൽ അധികാരങ്ങൾ കൈവരുകയും അതുവഴി പകർപ്പവകാശവ്യവസ്ഥ ലഘിക്കുന്നവർക്ക് കൂടുതൽ കണിശമായ നിയമനടപടികൾക്ക് വിധേയമാകേണ്ടിയും വരും. പരസ്യ ശൃംഖലകളും പേയ്‌മെന്റ് സൗകര്യങ്ങളും ലംഘിക്കുന്ന വെബ്‌സൈറ്റുകളുമായി ബിസിനസ്സ് നടത്തുന്നതിൽ നിന്നും, വെബ് സെർച്ച് എഞ്ചിനുകൾ വെബ്‌സൈറ്റുകളിലേക്ക് ലിങ്ക് ചെയ്യുന്നതിൽ നിന്നും തടയുന്നതിനുള്ള കോടതി ഉത്തരവുകൾ, വെബ്‌സൈറ്റുകളിലേക്കുള്ള ആക്‌സസ് തടയാൻ ഇന്റർനെറ്റ് സേവന ദാതാക്കളോട് ആവശ്യപ്പെടുന്ന കോടതി ഉത്തരവുകൾ എന്നിവയും ഈ വ്യവസ്ഥകളിൽ ഉൾപ്പെടുന്നു. നിർദ്ദിഷ്ട നിയമം നിലവിലുള്ള ക്രിമിനൽ നിയമങ്ങളെ വിപുലീകരിക്കുകയും പകർപ്പവകാശമുള്ള ഉള്ളടക്കത്തിൽ അനധികൃത സ്ട്രീമിംഗ് നടത്തിയാൽ പരമാവധി അഞ്ച് വർഷം വരെ തടവ് ശിക്ഷ നൽകുകയും ചെയ്യും.
## അവലംബം
പ്രൊട്ടക്റ്റ് ഐ.പി. നിയമം

പകർപ്പവകാശകർക്ക് തങ്ങളുടെ അനുമതിയില്ലാതെ ഉത്പന്നങ്ങൾ പുനരുപയോഗിക്കുന്നവടെ മേൽ നടപടി സ്വീകരിക്കുന്നതിന് കൂടുതൽ അധികാരങ്ങൾ നൽകാൻ വേണ്ടി യു. എസ്. സർക്കാർ മുൻപോട്ട് വച്ച ഒരു നിയമമാണ് **പ്രൊട്ടക്ട് ഐ. പി. നിയമം'' (**Preventing Real Online Threats to Economic Creativity and Theft of Intellectual Property Act of 2011** or **PIPA''), അഥവാ സെനറ്റ് ബിൽ 968 അല്ലെങ്കിൽ എസ്. 968 2011 മെയ് 12ന് സെനറ്ററായ പാട്രിക്ക് ലെഹിയും 11 സഹകാരികളും ചേർന്നാണ് ഈ ബിൽ അവതരിപ്പിച്ചത്. കോൺഗ്രസ് ബഡ്ജറ്റ് ഓഫീസിന്റെ അനുമാനപ്രകാരം ഈ ബിൽ നിയമമാക്കിയാൽ 2016ഓടെ ഏതാണ്ട് 47 ദശലക്ഷം അമേരിക്കൻ ഡോളർ ചെലവ് വരാം നിർവഹണ ചെലവുകളും 22 പുതിയ പ്രത്യേക ഏജന്റുമാരെയും 26 സപ്പോർട്ട് സ്റ്റാഫിനെയും നിയമിക്കുന്നതിനും പരിശീലനം നൽകുന്നതിനുമായാണ് ഈ തുക ചിലവു വരുന്നത്. സെനറ്റ് ജുഡീഷ്യറി കമ്മിറ്റി ബിൽ പാസാക്കിയെങ്കിലും സെനറ്റർ റോൺ വൈഡൻ (D-OR) അത് തടഞ്ഞുവച്ചു.

2010-ൽ പാസാക്കുന്നതിൽ പരാജയപ്പെട്ട കോംബാറ്റിംഗ് ഓൺലൈൻ ലംഘനത്തിനും വ്യാജരേഖയ്ക്കും എതിരായ നിയമത്തിന്റെ (COICA) പുനരാലേഖനമാണ് പ്രോടക്റ്റ് ഐപി നിയമം. ബില്ലിന്റെ സമാനമായ ഹൗസ് പതിപ്പായ സ്റ്റോപ്പ് ഓൺലൈൻ പൈറസി ആക്ട് (Stop Online Piracy Act (SOPA)) ഒക്ടോബർ 26-ന് അവതരിപ്പിച്ചു. 2011.

2012 ജനുവരി 18-ന് നടന്ന ഓൺലൈൻ പ്രതിഷേധങ്ങളുടെ പശ്ചാത്തലത്തിൽ, ബില്ലിനെ കുറിച്ച് ഉന്നയിക്കുന്ന പ്രശ്നങ്ങൾ പരിഹരിക്കപ്പെടുന്നതുവരെ ബില്ലിന്മേലുള്ള വോട്ടെടുപ്പ് മാറ്റിവെക്കുമെന്ന് സെനറ്റ് മജോരിറ്റി ലീഡർ ഹാരി റീഡ് പ്രഖ്യാപിച്ചു.
## അവലംബം
വേൾഡ്സ്പേസ്

ഒരു ഉപഗ്രഹവാർത്താവിനിമയ റേഡിയോ സ്ഥാപനമായിരുന്നു **വേൾഡ്സ്പേസ്**. 2008-ൽ വേൾഡ്സ്പേസ് എന്ന ഈ സ്ഥാപനം ആഗോളമാന്ദ്യത്തെത്തുടർന്ന് പ്രവർത്തനം അവസാനിപ്പിച്ചു. ഏ.ആർ. റഹ്മാനായിരുന്നു കമ്പനിയുടെ ബ്രാൻഡ്‌ അംബാസിഡർ. ആർ.എം. റേഡിയോ എന്ന മലയാളം ചാനൽ ഉൾപ്പെടെയുള്ള ഇന്ത്യൻ ഭാഷകളിൽ ചാനലുകൾ പ്രക്ഷേപണം ചെയ്തിരുന്നു. ഇംഗ്ലീഷ് ഭാഷയിൽ വാർത്തകളും സംഗീതവുമായിരുന്നു കൂടുതലായും സംപ്രേഷണം ചെയ്തിരുന്നത്. ചാനലുകൾ ഏറിയ പങ്കും വാർഷിക ഫീസ് ഈടാക്കിയായിരുന്നു ഉപഭോക്താക്കൾക്ക് ലഭിച്ചിരുന്നത്.

## അവലംബം
ഓർമ്മകളുണ്ടായിരിക്കണം

ടി.വി. ചന്ദ്രന്റെ സംവിധാനത്തിൽ 1995-ൽ പുറത്തിറങ്ങിയ മലയാളചലച്ചിത്രമാണ് **ഓർമ്മകളുണ്ടായിരിയ്ക്കണം**. 1958-ൽ കേരളത്തിൽ നടന്ന വിമോചന സമരത്തെ ആസ്പദമാക്കിയാണ് ചിത്രം ഒരുക്കിയിരിക്കുന്നത്. സലാം കാരശ്ശേരി നിർമ്മിച്ച ചിത്രത്തിൽ മമ്മൂട്ടി, മാസ്റ്റർ നിഥിൻ, ഭരത് ഗോപി, പ്രിയംബദ റായ്, നെടുമുടി വേണു, കുക്കു പരമേശ്വരൻ, ശ്രീനിവാസൻ എന്നിവർ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു.

## പ്രമേയം
1959 കാലയളവിലെ ഗ്രാമീണ കേരളത്തിന്റെ പശ്ചാത്തലത്തിൽ ചിത്രീകരിച്ച ചിത്രം. കേരളത്തിലെ കമ്മ്യുണിസ്റ്റ് മന്ത്രിസഭയെ കേന്ദ്രത്തിൽ അധികാരമുള്ള നെഹ്രു മന്ത്രിസഭ പിരിച്ചുവിട്ട കാലം. ഈ പരിതസ്ഥിതിയിൽ ജയൻ (നിതിൻ) എന്ന ബാലന്റെ കണ്ണുകളിലൂടെ ചിത്രം ചരിക്കുന്നു.
കമ്മ്യൂണിസ്റ്റ് പ്രവർത്തകനായ ടെയിലർ ഭാസി (മമ്മൂട്ടി) , കോൺഗ്രസ് ചായ്വുള്ള ജയന്റെ അച്ഛൻ , ലോകാവസാനം പ്രവചിച്ചു നടക്കുന്ന ശാസ്ത്രജ്ഞൻ എന്നിവരെ കേന്ദ്രീകരിച്ചു ചിത്രം മുന്നോട്ടു നീങ്ങുന്നു.

## അഭിനേതാക്കൾ
* മമ്മൂട്ടി - തയ്യൽക്കാരൻ ഭാസ്കരൻ (ഭാസി)
* മാസ്റ്റർ നിഥിൻ - ജയൻ
* ഭരത് ഗോപി - തരകൻ
* പ്രിയംബദ റായ്
* നെടുമുടി വേണു - ജയന്റെ അച്ചൻ
* കുക്കു പരമേശ്വരൻ 
* ശ്രീനിവാസൻ  
* ബിന്ദു പണിക്കർ

## പുരസ്കാരങ്ങൾ
* ദേശീയ ചലച്ചിത്രപുരസ്കാരം - ടി.വി. ചന്ദ്രൻ, സലാം കാരശ്ശേരി
* കേരളസംസ്ഥാന ചലച്ചിത്രപുരസ്കാരം - മാസ്റ്റർ നിഥിൻ (ബാലതാരം)
* കേരളസംസ്ഥാന ചലച്ചിത്രപുരസ്കാരം (ജൂറി പുരസ്കാരം) - ടി.വി. ചന്ദ്രൻ 

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1995-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ടി.വി. ചന്ദ്രൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മികച്ച മലയാളചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
എം. ബസവപുന്നയ്യ

കമ്മ്യൂണിസ്റ്റ് പാർട്ടി ഓഫ് ഇന്ത്യയിലേയും, പിളർപ്പിന് ശേഷം രൂപീകൃതമായ കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്)-ന്റെയും ഒരു നേതാവാണ് **മാകിനേനി ബസവപുന്നയ്യ**. സി.പി.ഐ. (എം)-ന്റെ വിവിധ കാലങ്ങളിലുള്ള പൊളിറ്റ് ബ്യൂറോകളിൽ അംഗമായിരുന്നു. 1952 മുതൽ 1966 വരെ ആന്ധ്രാപ്രദേശിൽ നിന്നുള്ള രാജ്യസഭാംഗമായിരുന്നു.

## ജീവിത ചരിത്രം
1914 ഡിസംബർ 14-ന് ആന്ധ്രാപ്രദേശിലെ ഗുണ്ടൂർ ജില്ലയിലാണ് ബസവപുന്നയ്യ ജനിച്ചത് .

1992 ഏപ്രിൽ 27-ന്  ന്യൂഡൽഹിയിൽ വെച്ച് മരണപ്പെട്ടു .

## രാഷ്ട്രീയ ചരിത്രം
1934-ൽ ബസവപുന്നയ്യ കമ്മ്യൂണിസ്റ്റ് പാർട്ടി ഓഫ് ഇന്ത്യയിൽ അംഗമായി. 1943-ൽ കമ്മ്യൂണിസ്റ്റ് പാർട്ടിയുടെ പ്രൊവിൻഷ്യൽ കമ്മിറ്റിയിലേക്കും അതിന്റെ സെക്രട്ടേറിയേറ്റിലേക്കും തെരെഞ്ഞെടുക്കപ്പെട്ടു. 1948-ൽ നടന്ന കമ്മ്യൂണിസ്റ്റ് പാർട്ടിയുടെ രണ്ടാമത്തെ പാർട്ടി കോൺഗ്രസ്സിൽ വെച്ച് അദ്ദേഹം പാർട്ടിയുടെ കേന്ദ്ര കമ്മിറ്റിയിലേക്ക് തിരഞ്ഞെടുക്കപ്പെട്ടു. 1950 ജൂണിൽ പൊളിറ്റ് ബ്യൂറോയിലും അംഗമായി. 1950-ൽ വെച്ച് ജോസഫ് സ്റ്റാലിൻ ഉൾപ്പെടെയുള്ള സി.പി.എസ്.യു. നേതാക്കളുമായുള്ള പ്രത്യയശാസ്ത്ര ചർച്ചകൾക്ക് നിയുക്തമായ നാലംഗ പ്രതിനിധികളിൽ ഒരാൾ ബസവപുന്നയ്യ ആയിരുന്നു. 1957-ൽ അന്നത്തെ യു.എസ്.എസ്.ആറിലെ മോസ്കോയിൽ വെച്ച് നടന്ന കമ്മ്യൂണിസ്റ്റ് പാർട്ടികളുടെ അന്താരാഷ്ട്ര കോൺഫറൻസിൽ കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ പ്രതിനിധിയായി പങ്കെടുത്തു .

1964-ലെ അവിഭക്ത കമ്മ്യൂണിസ്റ്റ് പാർട്ടിയിലെ പിളർപ്പിന് ശേഷം അദ്ദേഹം സി.പി.ഐ.(എം‌) പക്ഷത്ത് ചേർന്നു. സി.പി.ഐ. (എം)-ന്റെ ആദ്യ പൊളിറ്റ് ബ്യൂറോയിൽ അംഗമായി തിരഞ്ഞെടുക്കപ്പെട്ടു. സി.പി.ഐ. (എം)-ന്റെ മുഖപത്രമായ പീപ്പിൾസ് ഡെമോക്രസിയുടെ എഡിറ്റർ ആയിട്ടും അദ്ദേഹം സേവനമനുഷ്ഠിച്ചിട്ടുണ്ട് .

3 ഏപ്രിൽ 1952 മുതൽ 2 ഏപ്രിൽ 1966 വരെ 14 വർഷത്തോളം കാലം ആന്ധ്രപ്രദേശിൽ നിന്നുള്ള രാജ്യസഭാംഗമായിരുന്നു .

## അവലംബങ്ങൾ

വർഗ്ഗം:സി.പി.ഐ.എം. നേതാക്കൾ
ആടും കൂത്ത്

ടി.വി. ചന്ദ്രന്റെ സംവിധാനത്തിൽ 2005-ൽ പുറത്തിറങ്ങിയ തമിഴ് ചലച്ചിത്രമാണ് **ആടും കൂത്ത്**. 2006-ലെ മികച്ച തമിഴ്ചലച്ചിത്രത്തിനുള്ള ദേശീയപുരസ്കാരം ഈ ചിത്രത്തിനു ലഭിച്ചു. നവ്യ നായർ, ചേരൻ, പ്രകാശ് രാജ്, അഖിൽ കുമാർ, സീമൻ, മനോരമ എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. ചലച്ചിത്ര മേളകളിലും മറ്റും പ്രദർശിപ്പിച്ച ഈ ചിത്രം തിയേറ്ററുകളിൽ പ്രദർശിപ്പിച്ചിട്ടില്ല.

## അഭിനേതാക്കൾ
* നവ്യ നായർ - മണിമേഖല
* ചേരൻ - ജ്ഞാനശേഖരൻ
* പ്രകാശ് രാജ് - സമീന്ദാർ
* അഖിൽ കുമാർ - മുത്തു
* സീമൻ - സമീന്ദാറിന്റെ മകൻ, പൗത്രൻ
* മനോരമ - ദളിത സ്ത്രീ

## അവലംബം


## പുറത്തേക്കുള്ള കണ്ണികൾ
* Cast and Crew at Bollywood Hungama

വർഗ്ഗം:2005-ൽ പുറത്തിറങ്ങിയ തമിഴ് ചലച്ചിത്രങ്ങൾ
വർഗ്ഗം:ടി.വി. ചന്ദ്രൻ സം‌വിധാനം ചെയ്ത ചലച്ചിത്രങ്ങൾ
നദീർ ആൻഡ് സമിൻ, എ സെപ്പറേഷൻ

അസ്ഗർ ഫർഹാദി സംവിധാനം ചെയ്ത ഇറാൻ ചിത്രമാണ്  **നദീർ ആൻഡ് സമിൻ, എ സെപ്പറേഷൻ.** ഈ ചിത്രത്തിന്  ഗോവ രാജ്യാന്തര ചലച്ചിത്രോത്സവത്തിൽ നല്ല സംവിധായകനുള്ള പുരസ്‌കാരവും 69 ാമത് ഗ്ലോബ് പുരസ്കാരവും ഗോൾഡൻ ബർളിൻ പുരസ്‌കാരമുൾപ്പടെ നാല്പതോളം മറ്റ് പുരസ്‌കാരങ്ങളും ലഭിച്ചു. 84-ആം അക്കാദമി അവാർഡുകളിൽ മികച്ച വിദേശ ചിത്രത്തിനുള്ള പുരസ്കാരവും ഈ ചിത്രത്തിനു ലഭിച്ചു. 
## കഥാ സംഗ്രഹം
ടെഹ്‌റാനിൽ ജീവിക്കുന്ന നാദിറും സമിനും പതിന്നാലു വർഷങ്ങളായി വിവാഹിതരായിട്ട്. അവർക്ക് തെർമ എന്ന പതിനൊന്നു വയസ്സുള്ള പെൺകുട്ടിയുമുണ്ട്. അൾഷിമേഴ്‌സ് ബാധിച്ച നാദിറിന്റെ പിതാവും അവർക്കൊപ്പമാണ് താമസം. സിമിന് തന്റെ ഭർത്താവ് നാദെറും മകൾ തെർമെയുമായി ഇറാൻ വിടാൻ ആഗ്രഹമുണ്ട്. എന്നാൽ അൽഷിമേഴ്സ് രോഗബാധിതനായ സ്വന്തം പിതാവിനെ ഉപേക്ഷിക്കാൻ നാദെർ തയ്യാറാകുന്നില്ല. സിമിൻ അയാളുമായുള്ള ബന്ധം അവസാനിപ്പിക്കാൻ തീരുമാനിക്കുന്നു. എന്നാൽ കോടതി അനുവദിക്കുന്നില്ല. വിവാഹമോചനവും വീട്ടിലുണ്ടാകുന്ന വഴക്കുകളും കുട്ടിയുടെ ജീവിതത്തെ  ബാധിക്കുന്നു. ഇറാൻ പോലൊരു രാജ്യത്തെ കോടതികളിലെ വ്യവഹാര വ്യവസ്ഥയിലെ സുതാര്യതയില്ലായ്മയെയും ചിത്രം ചർച്ചയ്ക്കു സമർപ്പിക്കുന്നുണ്ട്. പകൽ നേരങ്ങളിൽ പിതാവിനെ നോക്കാൻ റസിയ എന്ന സ്ത്രീയെ നാദിർ വാടകയ്‌ക്കെടുക്കുന്നു. അവർ ഗർഭിണിയും അഞ്ചുവയസ്സുള്ള പെൺകുട്ടിയുടെ മാതാവുമാണ്. ഒരിക്കൽ റസിയ വീട്ടിലാരുമില്ലാത്തപ്പോൾ നാദിറിന്റെ പിതാവിനെ കട്ടിലിൽ കെട്ടിയിട്ട ശേഷം പുറത്തു പോകുന്നു. തുടർന്നുണ്ടാകുന്ന സംഭവങ്ങളാണ് സിനിമയിൽ

തെർമേ എന്ന പതിനൊന്നുകാരിയെ സംവിധായകൻ അസ്ഗർ ഫർഹാദിയുടെ മകൾ സരിന ഫർഹാദി ആണ് അവതരിപ്പിച്ചിട്ടുള്ളത് .

## പുരസ്കാരങ്ങൾ
# ക്രിസ്റ്റൽ സിമോർഗ് (നല്ല സംവിധായകൻ) - നദീർ ആൻഡ് സമിൻ, എ സെപ്പറേഷൻ, ഫജർ അന്താരാഷ്ട്ര ചലച്ചിത്രോത്സവം (2011)
# ക്രിസ്റ്റൽ സിമോർഗ് (നല്ല തിരക്കഥ) - നദീർ ആൻഡ് സമിൻ, എ സെപ്പറേഷൻ, ഫജർ അന്താരാഷ്ട്ര ചലച്ചിത്രോത്സവം (2011)
# ആഡിയൻസ് അവാർഡ് - നദീർ ആൻഡ് സമിൻ, എ സെപ്പറേഷൻ, ഫജർ അന്താരാഷ്ട്ര ചലച്ചിത്രോത്സവം (2011)
# ബെർലിൻ അന്താരാഷ്ട്ര റീഡർ ജൂറി പുരസ്കാരംനദീർ ആൻഡ് സമിൻ, എ സെപ്പറേഷൻ, ബെർലിൻഅന്താരാഷ്ട്ര ചലച്ചിത്രോത്സവം (2011)
# സ്പെഷ്യൽ ജൂറി പുരസ്കാരം നദീർ ആൻഡ് സമിൻ, എ സെപ്പറേഷൻ, ബെർലിൻഅന്താരാഷ്ട്ര ചലച്ചിത്രോത്സവം (2011)
# ഗോൾഡൻ ബയർ പുരസ്കാരം നദീർ ആൻഡ് സമിൻ, എ സെപ്പറേഷൻ, ബെർലിൻഅന്താരാഷ്ട്ര ചലച്ചിത്രോത്സവം (2011)
# മികച്ച വിദേശഭാഷാ ചിത്രത്തിനുള്ള 69-മത് ഗോൾഡൻ ഗ്ലോബ് പുരസ്‌കാരം. നദീർ ആൻഡ് സമിൻ, എ സെപ്പറേഷൻ, ഗോൾഡൻ ഗ്ലോബ് പുരസ്കാരം (2012)
# മികച്ച വിദേശഭാഷാ ചിത്രത്തിനുള്ള ഓസ്കാർ പുരസ്കാരം (2012)

## അവലംബം

## പുറം കണ്ണികൾ
* എ സെപറേഷൻ 
*പട്ടുകുപ്പായം പോലൊരു ചിത്രവിസ്മയം  
* Offizielle deutsche Website zum Film 
* Datenblatt  zu *Jodaeiye Nader az Simin* bei berlinale.de (PDF, 131 KiB)
* Information  des Schweizer Verleihs trigon-film
* 

വർഗ്ഗം:ഇറാനിയൻ ചലച്ചിത്രങ്ങൾ
വർഗ്ഗം:ഗോൾഡൻ ഗ്ലോബ് പുരസ്കാരം
വർഗ്ഗം:ഗോവ അന്താരാഷ്ട്ര ചലച്ചിത്രോത്സവത്തിലെ പുരസ്കാരം നേടിയ ചലച്ചിത്രങ്ങൾ
വർഗ്ഗം:അക്കാദമി പുരസ്കാരം
ഡ്രീം (ശില്പം)

ഇംഗ്ലണ്ടിലെ മെഴ്സിസൈഡിൽ സട്ടനിൽ സ്ഥാപിച്ചിരിക്കുന്ന ഒരു ശില്പമാണ് **ഡ്രീം**. കണ്ണുകൾ അടച്ചിരിക്കുന്ന നാരീശില്പം സെന്റ് ഹെലന്റെ സ്മരണയ്ക്കായാണ് നിർമ്മിച്ചിരിക്കുന്നത്. സ്പെയിനിൽ നിന്നുള്ള നിന്നുള്ള ജൊമി പ്ലെൻസ എന്ന ശില്പിയാണ് 20 മീറ്റർ ഉയരമുള്ള ഡ്രീം ശില്പം തയ്യാറാക്കിയിരിക്കുന്നത്. പ്രി കാസ്റ്റ് കോൺക്രീറ്റും മാർബിളും ചേർന്നുള്ള മിശ്രിതം ഉപയോഗിച്ചാണ് മെഴ്സിസൈഡ് മോട്ടോർവേയ്ക്കു സമീപമായി ശില്പം നിർമ്മിച്ചിരിക്കുന്നത്. 90 ഓളം വലിയ മാർബിൾ കഷണങ്ങൾ ഇതിനായി ഉപയോഗിച്ചിരിക്കുന്നു. പതിനാല് കോടിയിലധികം രൂപ ഇതിന്റെ നിർമ്മാണത്തിനായി ചെലവഴിച്ചു. 

## അവലംബം

## പുറത്തേക്കുള്ള കണ്ണികൾ

*Dream St. Helens  - Information about the sculpture

വർഗ്ഗം:ഇംഗ്ലണ്ടിലെ ശില്പങ്ങൾ
സ്ക്രാച്ച്

പ്രാഥമികമായി 8 മുതൽ 16 വയസ്സുവരെയുള്ള കുട്ടികളെ ലക്ഷ്യം വച്ചുള്ള, ബ്ലോക്ക് അധിഷ്‌ഠിത വിഷ്വൽ പ്രോഗ്രാമിംഗ് ഭാഷയും വെബ്‌സൈറ്റും ആണ് **സ്‌ക്രാച്ച്**. സൈറ്റിലെ ഉപയോക്താക്കൾക്ക് ഒരു ബ്ലോക്ക് പോലുള്ള ഇൻ്റർഫേസ് ഉപയോഗിച്ച് വെബ്‌സൈറ്റിൽ പ്രോജക്റ്റുകൾ സൃഷ്ടിക്കാൻ കഴിയും. അമേരിക്കയിലെ നാഷണൽ സയൻസ് ഫൗണ്ടേഷൻ ഗ്രാൻ്റുകൾ വഴി  മിച്ചൽ റെസ്‌നിക്, യാസ്മിൻ കഫായി, എന്നിവരാണ് സ്‌ക്രാച്ച് വിഭാവനം ചെയ്തതും രൂപകൽപ്പന ചെയ്തതും. MIT മീഡിയ ലാബ് വികസിപ്പിച്ചെടുത്ത സ്‌ക്രാച്ച് 70-ലധികം ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്. ഇത് ലോകത്തിൻ്റെ മിക്ക ഭാഗങ്ങളിലും ഉപയോഗിക്കുന്നു. സ്കൂളുകളിലും കോളേജുകളിലും മറ്റ് പൊതു വിജ്ഞാന സ്ഥാപനങ്ങളിലും സ്ക്രാച്ച് പഠിപ്പിക്കുകയും ഉപയോഗിക്കുകയും ചെയ്യുന്നു. 

ഡിസ്ക് ജോക്കികൾ ഉപയോഗിക്കുന്ന *സ്ക്രാച്ചിംഗ്* എന്ന സാങ്കേതിക വിദ്യയിൽ നിന്നാണ് സ്ക്രാച്ചിന് ഈ പേര് ലഭിച്ചത്, അവിടെ വിനൈൽ റെക്കോർഡുകൾ ഒരുമിച്ച് ക്ലിപ്പ് ചെയ്യുകയും ഒരു ടേൺടേബിളിൽ വ്യത്യസ്ത ശബ്ദ ഇഫക്റ്റുകളും സംഗീതവും സൃഷ്ടിക്കുന്നു. വീഡിയോ ഗെയിമുകൾ, ആനിമേഷനുകൾ, സംഗീതം, അനുകരണങ്ങൾ എന്നിവ പോലെയുള്ള പ്രോജക്റ്റുകൾ സൃഷ്ടിച്ച് "റീമിക്സ്" ചെയ്യുന്നതിലൂടെ ക്രിയാത്മകമായ രീതിയിൽ വ്യത്യസ്ത മീഡിയകൾ (ഗ്രാഫിക്സ്, ശബ്ദം, മറ്റ് പ്രോഗ്രാമുകൾ എന്നിവയുൾപ്പെടെ) സംയോജിപ്പിക്കാൻ വെബ്സൈറ്റ് ഉപയോക്താക്കളെ സഹായിക്കുന്നു.

## സ്ക്രാച്ച് 3.0

### ഉപയോക്തൃ ഇൻ്റർഫേസ്
ലഘുചിത്രം|A program to change the background and make a character speak
സ്ക്രാച്ച് ഇൻ്റർഫേസ് മൂന്ന് പ്രധാന വിഭാഗങ്ങളായി തിരിച്ചിരിക്കുന്നു: *സ്റ്റേജ് ഏരിയ*, *ബ്ലോക്ക് പാലറ്റ്*, പിന്നെ ഗ്രീൻ ഫ്ലാഗ് അമർത്തിയോ കോഡിൽ തന്നെ ക്ലിക്ക് ചെയ്തോ പ്രവർത്തിപ്പിക്കാവുന്ന സ്ക്രിപ്റ്റുകളായി ബ്ലോക്കുകൾ സ്ഥാപിക്കുന്നതിനും ക്രമീകരിക്കുന്നതിനുമുള്ള ഒരു *കോഡിംഗ് ഏരിയ*. ഉപയോക്താക്കൾക്ക് അവരുടേതായ കോഡ് ബ്ലോക്കുകളും സൃഷ്ടിച്ചേക്കാം, അത് "My Blocks" വിഭാഗത്തിൽ ദൃശ്യമാകും.

സ്റ്റേജ് ഏരിയയിൽ ഫലങ്ങൾ (ഉദാ., ആനിമേഷനുകൾ, ടർട്ടിൽ ഗ്രാഫിക്സ്, ചെറുതോ സാധാരണമോ ആയ വലുപ്പത്തിൽ, പൂർണ്ണ സ്‌ക്രീൻ ഓപ്ഷനും ലഭ്യമാണ്) കൂടാതെ എല്ലാ സ്‌പ്രൈറ്റുകളുടെ ലഘുചിത്രങ്ങളും ചുവടെയുള്ള ഏരിയയിൽ ലിസ്റ്റുചെയ്യുന്നു. സ്റ്റേജ് x, y കോർഡിനേറ്റുകൾ ഉപയോഗിക്കുന്നു, 0,0 സ്റ്റേജ് സെൻ്റർ ആണ്.

സ്റ്റേജിംഗ് ഏരിയയുടെ താഴെയായി തിരഞ്ഞെടുത്ത ഒരു സ്‌പ്രൈറ്റ് ഉപയോഗിച്ച്, ബ്ലോക്ക് പാലറ്റിൽ നിന്ന് കോഡിംഗ് ഏരിയയിലേക്ക് വലിച്ചുകൊണ്ട് കോഡിൻ്റെ ബ്ലോക്കുകൾ പ്രയോഗിക്കാൻ കഴിയും. ആനിമേഷൻ ഉൾപ്പെടെ വിവിധ ഇഫക്റ്റുകൾ സൃഷ്ടിക്കുന്നതിനായി വെക്റ്റർ, ബിറ്റ്മാപ്പ് എഡിറ്ററുകൾ ഉപയോഗിച്ച് സ്പ്രൈറ്റിൻ്റെ രൂപം മാറ്റാൻ കോസ്റ്റ്യൂംസ് ടാബ് ഉപയോക്താക്കളെ അനുവദിക്കുന്നു. ഒരു സ്‌പ്രൈറ്റിലേക്ക് ശബ്ദങ്ങളും സംഗീതവും അറ്റാച്ചുചെയ്യാൻ സൗണ്ട്‌സ് ടാബ് അനുവദിക്കുന്നു.

സ്‌പ്രൈറ്റുകളും പശ്ചാത്തലങ്ങളും സൃഷ്‌ടിക്കുമ്പോൾ, ഉപയോക്താക്കൾക്ക് അവരുടെ സ്വന്തം സ്‌പ്രൈറ്റുകൾ വരയ്ക്കാനോ ലൈബ്രറിയിൽ നിന്ന് ഒരു സ്‌പ്രൈറ്റ് തിരഞ്ഞെടുക്കാനോ ഒരു ചിത്രം അപ്‌ലോഡ് ചെയ്യാനോ കഴിയും.

പ്രോഗ്രാമിംഗ് ബ്ലോക്കുകളുടെ വിഭാഗങ്ങൾ ചുവടെയുള്ള പട്ടിക കാണിക്കുന്നു:

## അവലംബം

## പുറം കണ്ണികൾ
* 
* 
* Scratch Wiki
* Picoboard - Connect real-world sensors to your Scratch project
സോഷ്യലിസ്റ്റ് റിയലിസം

1930 കളുടെ ആരംഭം മുതൽ സോവിയറ്റ് കമ്മ്യൂണിസ്റ്റ് പാർട്ടിയെ നയിച്ച കലാതത്വസംഹിതയാണ് **സോഷ്യലിസ്റ്റ് റിയലിസം**. ലോകമെങ്ങും കമ്മ്യൂണിസ്റ്റ് പ്രസ്ഥാനങ്ങളുടെ പ്രവർത്തനശൈലിയും, തത്ത്വങ്ങളും ഇതിനെ അടിസ്ഥാനമാക്കിയുള്ളവയാണ്.
## സിദ്ധാന്തം
വിപ്ലവത്തെയും ജനങ്ങളെയും ഫലപ്രദമായി സേവിക്കുവാൻ കലാപരവും സാഹിത്യപരവുമായ രചനകൾ `യഥാതഥത്വം' പുലർത്തുകയും പ്രാതിനിധ്യസ്വഭാവം കാട്ടുകയും അതേസമയം `മാതൃകാപുരുഷ' ന്മാരായ കഥാനായകരെ ഉപയോഗിച്ച്, സോഷ്യലിസത്തിലേക്കുള്ള തൊഴിലാളിവർഗത്തിന്റെ മുന്നേറ്റം വരച്ചുകാട്ടുകയും വേണമെന്ന് ഈ തത്ത്വം അനുശാസിക്കുന്നു.
## സാഹിത്യത്തിൽ

 socialist stories

## ചിത്രകലയിൽ

## ശില്പകലയിൽ

## അവലംബം

## പുറം കണ്ണികൾ

*Marxists.org Socialist Realism page
*Socialist Realism art gallery 
*Virtual Museum of Political Art – Socialist Realism
*''Sergei V. Ivanov'' The Leningrad School of painting. Historical outline.
*Research Guide to Russian Art

വർഗ്ഗം:സാഹിത്യം
വർഗ്ഗം:കലാസിദ്ധാന്തങ്ങൾ
ധൂളിക്കൊടുങ്കാറ്റ്

ഊഷര പ്രദേശങ്ങളിൽ ഉണ്ടാകുന്ന ഒരിനം പ്രാദേശിക ചുഴലിക്കാറ്റാണ് **ധൂളിക്കൊടുങ്കാറ്റ്**.*ധൂളിച്ചുഴലി* എന്നും പേരുള്ള ഈ മണൽക്കാറ്റിനെ പലപ്പോഴും ഡെവിൾ (Devil) എന്നാണ് വിശേഷിപ്പിക്കുന്നത്. തീവ്രമായ സംവഹനത്തിൽ (strong convection) പ്പെട്ട് മണൽത്തരികളും പൊടിയും മീറ്ററുകളോളം ഉയർന്നു പൊങ്ങുന്നതാണ് ധൂളിച്ചുഴലിയുടെ പ്രത്യേകത. സാധാരണയായി ചെറുപ്രദേശങ്ങളിൽ പ്രാദേശികമായി മാത്രമേ ധൂളിച്ചുഴലി അനുഭവപ്പെടാറുള്ളൂവെങ്കിലും ചിലപ്പോൾ ചുഴലിക്കാറ്റുമായി യോജിച്ച് വൻതോതിൽ ഇവ വീശിയടിക്കാറുണ്ട്.

## വർധിച്ച താപം മൂലം

സഹാറ പോലുള്ള വിസ്തൃതങ്ങളായ മരുപ്രദേശങ്ങളിൽ അനുഭവപ്പെടുന്ന വർധിച്ച താപം ശക്തമായ സംവഹന വായുപ്രവാഹങ്ങൾക്ക് ജന്മം നൽകുന്നു. ഇതിൽനിന്നു രൂപംകൊള്ളുന്ന ശക്തമായ കാറ്റുകൾ മേഘരൂപത്തിലുള്ള വായുപടലങ്ങളെ അവ പോകുന്ന ദിശയിൽ വഹിച്ചുകൊണ്ടുപോവുക പതിവാണ്. പൊതുവേ അസ്ഥിരമായ വാതങ്ങളായാണ് ഇവ അനുഭവപ്പെടുന്നത്. ഇങ്ങനെ മണൽപ്രദേശങ്ങളിലും ഊഷരപ്രദേശങ്ങളിലും വീശുന്ന ധൂളിക്കൊടുങ്കാറ്റ് ഭൂതലത്തിൽനിന്നുമുള്ള പൊടിപടലങ്ങളെ അന്തരീക്ഷത്തിലേക്ക് ഉയർത്തിക്കൊണ്ടുപോകുന്നു. സഹാറയിൽ വീശുന്ന സിമൂം (Simoom), ആസ്ടേലിയയിൽ വീശുന്ന ബ്രിക് ഫീൽഡർ (Brick fielder) എന്നീ പ്രാദേശിക വാതങ്ങൾ ധൂളിക്കൊടുങ്കാറ്റിന് ഉത്തമോദാഹരണങ്ങളാണ്. വിനാശകരങ്ങളായ ധൂളിക്കൊടുങ്കാറ്റുകൾക്കും പൊതുവേ സിമൂം എന്ന് പേര് നൽകാറുണ്ട്. ഇത്തരത്തിൽപ്പെട്ട കാറ്റുകൾക്ക് ഇന്ത്യയിൽ ഡെവിൾ (Devil), ഷെയ്ത്താൻ (Shaitan) എന്നീ പേരുകളുണ്ട്. *പൊടിപടലങ്ങളാൽ രൂപംകൊണ്ട ഒരു മതിൽ* (Wall of dust) ഈ കാറ്റിന്റെ തൊട്ടുമുമ്പിലായി മിക്കവാറും കാണപ്പെടുന്നു. 3000 മീറ്റർ വരെ ഉയരം ഈ മതിലിനുണ്ടാകും. മണൽത്തരികളെ കുറച്ചു ദൂരത്തേക്കു വഹിച്ചുകൊണ്ടുപോകുന്ന മണൽക്കാറ്റിൽ മണൽത്തരികൾ 15-30 മീറ്റർ ഉയരം വരെ മാത്രമേ പരമാവധി എത്താറുള്ളൂ. മണൽക്കാറ്റിനും (sand storm) ധൂളിക്കൊടുങ്കാറ്റിനും (dust storm) ഇടയിലുള്ള മുഖ്യവ്യത്യാസവും ഇതുതന്നെ.

## ധൂളിക്കാറ്റുകൾ
(dust laden winds)

പൊടിപടലങ്ങളെയും മണൽത്തരികളെയും വഹിച്ചുകൊണ്ടുപോകുന്ന കാറ്റുകളെയെല്ലാം പൊതുവേ ധൂളിക്കാറ്റുകൾ (dust laden winds) എന്ന സംജ്ഞ ഉപയോഗിച്ചാണ് വിശേഷിപ്പിക്കുന്നത്. എന്നാൽ ഇവ എല്ലായ്പ്പോഴും ചുഴലിക്കാറ്റുകളാകണമെന്നില്ല.

യു.എസ്സിന്റെ പടിഞ്ഞാറൻ ഭാഗത്തുള്ള ഭൂപ്രദേശം *ധൂളിതടം* (Dust bowl) എന്നറിയപ്പെടുന്നു. കടുത്ത വരൾച്ചയും ഇടയ്ക്കിടെയുണ്ടാകുന്ന ധൂളിക്കാറ്റുകളും പ്രത്യേകതകളായുള്ള ലോകത്തിലെ മറ്റു ഭൂഭാഗങ്ങളെ വിവരിക്കുവാനും ഈ പദം ഉപയോഗിക്കാറുണ്ട്. 1934-35-ൽ കാൻസാസിലെ ധൂളിതടത്തിൽനിന്നു ജന്മമെടുത്ത ധൂളിക്കാറ്റ് ഐക്യനാടുകൾ കടന്ന് അറ്റ്ലാന്റിക്ക് വരെ എത്തിയിരുന്നു.

## ചിത്രശാല



Image:Sahara dust plume Nov 1998.jpg|ധൂളികൊടുംകാറ്റ് അറ്റ്ലാന്റിക് സമുദ്രത്തിനു മുകളിൽ
Image:Cyprus.A2002292.1045.500m.jpg|ധൂളികൊടുംകാറ്റ് സൈപ്രസിനു മുകളിൽ
File:Q8desert.jpg|ചുഴലികൊടുംകാറ്റ് കുവൈറ്റിനു മുകളിൽ 2011 ൽ
Image:Sydney harbour bridge duststorm.jpg|ധൂളികൊടുംകാറ്റ് സിഡ്നിയിൽ
Image:Dust Storm over Bolivia.jpg|ബൊളീവിയയിൽ ധൂളികൊടുകാറ്റ്
Image:Kuwait.A2003106.0805.250m.jpg|കുവൈറ്റിനും, തെക്കൻ ഇറക്കിനും മുകളിൽ. ഏപ്രിൽ 16, 2003
File:Hafar Al-Batin in Summer 004.jpg|ധൂളികൊടുംകാറ്റ് സൗദിഅറേബ്യയിൽ
File:Hafar Al-Batin in Summer 003.jpg|ധൂളികൊടുംകാറ്റ് സൗദിഅറേബ്യയിൽ
Image:Iraq_dust_storm_20090705.ogg|ഇറാക്കിൽ നിന്നും ഇറാനിലേക്ക്.


## അവലംബം

## പുറംകണ്ണികൾ
*More dust storms expected as Texas drought lingers
*Texas Could See More Dust Storms as Record Drought Continues
*http://www.answers.com/topic/dust-storm
*http://www.wired.com/wiredscience/2011/07/dust-storms/

വർഗ്ഗം:ചുഴലിക്കാറ്റുകൾ
ജി കോംപ്രിസ്

രണ്ട് വയസ്സു മുതൽ പതിന്നാലു വയസ്സു വരെയുള്ള കുട്ടികൾക്ക് കളിച്ച് പഠിക്കാനുള്ള കളികളുടെ കൂട്ടമാണ്  **ജി കോംപ്രിസ്** നിലവിൽ ഗ്നു പദ്ധതിയുടെ ഭാഗമാണിത്. ഗ്നു/ലിനക്സ്, മാക് ഓ.എസ്, വിൻഡോസ് എന്നിവയിലും ഇത് പ്രവർത്തിക്കും. മാക് ഓ.എസ്, വിൻഡോസ് എന്നിവയിൽ ലഭ്യമായ കളികളുടെ എണ്ണത്തിൽ കുറവുണ്ട്. പൂർണ്ണമായി ലഭ്യമാകണമെങ്കിൽ ഫീസടയ്ക്കേണ്ടതായിട്ടുണ്ട്. തിമൊത്തി ഗിയെറ്റ്, ജോണി എന്നിവരാണ് ഇപ്പോൾ ഈ പദ്ധതി പരിപാലിക്കുന്നത്.
## സവിശേഷതകൾ
ജി കോംപ്രിസിൽ വൈവിധ്യമാർന്ന നൂറിലധികം പ്രവർത്തനങ്ങൾ ലഭ്യമാണ്.

* കംപ്യൂട്ടറിനെ അറിയുക: കീ ബോർഡ്, മൗസ്, പലതരം മൗസ് ചലനങ്ങൾ
* അക്കപഠനം: പട്ടികപ്പെടുത്തൽ, എണ്ണൽ, കമ്ണാടി ചിത്രങ്ങൾ
* ശാസ്ത്രം : ജല ചക്രം, അന്തർവാഹിനി, വൈദ്യുത സർക്കീട്ടുകൾ
* ഭൂമിശാസ്ത്രം : ഭൂപടത്തിൽ രാജ്യങ്ങളെ തിരിച്ചറിയാൻ
* കളികൾ: ചതുരംഗം, ഓർമ്മ, സുഡോക്കു 
* വായന : വായന ശീലിക്കാൻ
* മറ്റുള്ളവ : സമയം പറയാൻ, ലോകോത്തര പെയിന്റിംഗുകളുടെ പസിൽ, കാർട്ടൂൺ നിർമ്മാണം l

## ചരിത്രം
ജി കോംപ്രിസിന്റെ ആദ്യ ലക്കം 2000 ത്തിലാണ് ബ്രൂണോ കുഡോയിൻ എന്ന ഫ്രഞ്ച് സോഫ്റ്റ് വെയർ വിദഗ്ദ്ധൻ  പുറത്തിറക്കുന്നത്. ആദ്യ ലക്കം മുതൽ സൗജന്യമായി ഇന്റർനെറ്റ് വഴി വിതരണം ചെയ്യപ്പെടുകയും  ഗ്നു ലൈസൻസ് വഴി സംരക്ഷിക്കപ്പെടുകയും ചെയ്യുന്നത്.  തദ്ദേശീയമായ വിദ്യാഭ്യാസ വിഭവങ്ങൾ ഉണ്ടാക്കുക എന്ന ലക്ഷ്യമായിരുന്നു ഇതിന്റെ പ്രേരണ. ഗ്രാഫിക്സിന്റെയും പ്രവർത്തനങ്ങളുടെയും കാര്യത്തിൽ നിരന്തരം പരിഷ്ക്കരിക്കപ്പെട്ടുകൊണ്ടിരിക്കുന്ന ഒരു സോഫ്റ്റ് വെയറാണിത്.

ബ്രൂണോ കുഡോയിൻ ഈ പദ്ധതിയോട് വിടപറയുകയും ജികോമ്പ്രിസ് ക്യുടി ക്വിക് എന്ന ലാഗ്വേജ് ഉപയോഗിച്ച് ഏതാണ്ട് പൂർണ്ണമായും മാറ്റിയെഴുതുകയും ചെയ്തു. ജാവാസ്ക്രിപ്റ്റ്, ക്യുഎംഎൽ, സി++ എന്നീ ഭാഷകൾ ഉപയോഗിച്ചാണ് ഇപ്പോൾ ജികോംപ്രിസ് വികസിപ്പിച്ചുവരുന്നത്.

## അവലംബം

## പുറത്തേക്കുള്ള കണ്ണികൾ

* Official website
* Download
* Source code (GIT)

വർഗ്ഗം:സ്വതന്ത്ര വിദ്യാഭ്യാസ സോഫ്റ്റ്‌വെയറുകൾ
വർഗ്ഗം:ഓപൺ സോഴ്സ് ഗെയിമുകൾ
ക്ഷേമരാഷ്ട്രം

സാമൂഹികവും സാമ്പത്തികവും സാംസ്കാരികവും രാഷ്ട്രീയവും ആയ സമത്വവും സ്വാതന്ത്ര്യവും നീതിയും ഓരോ വ്യക്തിക്കും ഉറപ്പുവരുത്തുന്ന രാഷ്ട്രം ആണ്  **ക്ഷേമരാഷ്ട്രം**.

## സിദ്ധാന്തം
സൈദ്ധാന്തികമായി ഒരു പ്രത്യയശാസ്ത്രത്തിന്റെയും പിന്തുണ ഈ സങ്കല്പത്തിനില്ല. തോമസ് കാർലൈൽ, ജോൺ റസ്കിൻ തുടങ്ങിയ ഗ്രന്ഥകാരന്മാരും വില്യം മോറിസ്, മാത്യു ആർനോൾഡ് തുടങ്ങിയ കവികളും ചാൾസ്ഡിക്കൻസ്, ചാൾസ്കിങ്‌സ്‌ലി തുടങ്ങിയ നോവലിസ്റ്റുകളും ജോൺസ്റ്റുവർട്ട്മിൽ, തോമസ് ഹിൽഗ്രീൻ തുടങ്ങിയ രാഷ്ട്രീയ തത്ത്വചിന്തകന്മാരുമായിരുന്നു 19-ാം ശതകാന്ത്യത്തിൽ ഈ വാദം ഉന്നയിച്ചത്. അക്കാലത്തെ അഭിപ്രായഗതികളെ മാറ്റിമറിക്കാൻ ഇതു സഹായിച്ചു. ഇപ്പോഴും വളർച്ച പ്രാപിച്ചുകൊിരിക്കുന്ന ഈ ആശയത്തിന് ചരിത്രപരവും രാഷ്ട്രീയവുമായ വ്യത്യസ്തതകളനുസരിച്ച് ഓരോ രാജ്യത്തിനും അതിന്റേതായ രൂപമുണ്ട് . യുദ്ധാനന്തര കാലത്ത് ഈ വ്യവസ്ഥിതിയെ ഒരു സാമൂഹിക തത്ത്വസംഹിതയുടെ ഭാഗമെന്ന നിലയിൽ വികസിപ്പിച്ചത് ബ്രിട്ടിഷ് ലേബർ പാർട്ടിയാണ്.

## പ്രത്യേകതകൾ
പ്രധാന  വ്യവസായങ്ങളുടെ  ദേശസാത്ക്കരണം, കേന്ദ്രസാമ്പത്തികാസൂത്രണം, സമ്പത്തിലും നികുതിയിലുമുള്ള നിയന്ത്രണം എന്നിവയാണ് ക്ഷേമരാഷ്ട്രത്തിന്റെ സാമ്പത്തിക മണ്ഡലത്തിലെ പ്രത്യേകതകൾ. സാമൂഹികമണ്ഡലത്തിലെ പ്രത്യേകതകൾ ഗ്രൂപ്പ് ഇൻഷ്വറൻസ് പദ്ധതി, ചികിത്സാ സൗകര്യങ്ങളിലൂടെ ദേശീയാരോഗ്യം, വിദ്യാഭ്യാസം, ശിശു-വൃദ്ധസംരക്ഷണം, സാംസ്കാരിക സേവനങ്ങൾ, പാർപ്പിടനിർമ്മാണം, നഗരാസൂത്രണം, ഗ്രാമസംവിധാനം തുടങ്ങിയവയാണ്. സാവധാനത്തിലുള്ള പരിണാമം വഴി സാമൂഹികപരിവർത്തനം വരുത്താനുള്ള ശ്രമമാണ് ക്ഷേമരാഷ്ട്രവാദം.

## നിലവിലെ സ്ഥിതി

## അവലംബം

## പുറം കണ്ണികൾ
* The Welfare State: A Critique
വർഗ്ഗം:രാഷ്ട്രതന്ത്രം
കുടുംബകോടതി

കുടുംബങ്ങളിലെ തർക്കങ്ങൾ പരിഹരിക്കുകയും തർക്കത്തിലുൾപ്പെട്ട കക്ഷികൾക്ക് ഉപദേശനിർദ്ദേശങ്ങൾ നൽകുകയും ചെയ്യുന്ന കോടതിയാണ് **കുടുംബകോടതി**. അനുരഞ്ജനം പ്രോത്സാഹിപ്പിക്കാനും വിവാഹം, കുടുംബകാര്യങ്ങൾ, അനുബന്ധ തർക്കങ്ങൾ എന്നിവ സംബന്ധിച്ച് വേഗത്തിൽ തീർപ്പുണ്ടാക്കാനാണ് 1984-ലെ കുടുംബക്കോടതി നിയമത്തിന് രൂപം നൽകിയത് .

## പുറത്തേക്കുള്ള കണ്ണികൾ

വർഗ്ഗം:കോടതികൾ
ഇംഗ്ലീഷ് വിക്കിപീഡിയ ബ്ലാക്ക്ഔട്ട്

2012 ജനുവരി 18-19 തീയതികളിൽ ഇംഗ്ലീഷ് വിക്കിപീഡിയ 24 മണിക്കൂർ നേരത്തേക്ക് താത്കാലികമായി നിർത്തലാക്കിയ സംഭവമാണ് **ഇംഗ്ലീഷ് വിക്കിപീഡിയ ബ്ലാക്ക്ഔട്ട്** (English Wikipedia blackout). ലേഖനങ്ങളുടെ സ്ഥാനത്ത് ജാവാസ്ക്രിപ്റ്റ് പ്രവർത്തനസജ്ജമാകാത്തവർക്കും പേജ് ലോഡ് ചെയ്യുമ്പോൾ എസ്കേപ് കീ അമർത്താത്തവർക്കും ഒഴിച്ച് ബാക്കിയുള്ളവർക്ക് അമേരിക്കൻ കോൺഗ്രസ് നടപ്പിലാക്കാനുദ്ദേശിക്കുന്ന പിപ, സോപ എന്നിവയോടുള്ള എതിർപ്പ് പ്രകടമാക്കുന്ന ഒരു സന്ദേശമാണ് ലഭിച്ചത് 

72 മണിക്കൂർ നീണ്ടു നിന്ന ഒരു തിരഞ്ഞെടുപ്പിന് ശേഷം ജനുവരി 16ന് വിക്കിമീഡിയ സ്ഥാപകനായ ജിമ്മി വെയിൽ‌സും എക്സിക്കൂട്ടീവ് ഡയറക്റ്ററായ സ്യൂ ഗാർഡ്‌നറും ചേർന്നാണ് ബ്ലാക്കൗട്ടിനെപ്പറ്റി വിശദീകരിച്ചത്. റെഡിറ്റ് പോലുള്ള കുറെ സൈറ്റുകൾ സമാനസ്ഥിതിയിലുള്ള സമരം നടത്തുന്ന ജനുവരി 18ന് അന്താരാഷ്ട്രസമയം 05.00 (ഇന്ത്യൻ സമയം 10.30) മുതൽ 24 മണിക്കൂറത്തേക്കായിരുന്നു ഇത്. 

## അവലംബം

വർഗ്ഗം:വിക്കിപീഡിയയുടെ ചരിത്രം
വർഗ്ഗം:ഇന്റെർനെറ്റിന്റെ ചരിത്രം
ദ സാക്രിഫൈസ്

ആന്ദ്രേ തർകോവ്സ്കി  സംവിധാനം ചെയ്ത് 1986 ൽ പുറത്തിറങ്ങിയ റഷ്യൻ ചലച്ചിത്രം  ആണ് ** ദ സാക്രിഫൈസ്**(). തർക്കോവ്‌സ്കിയുടെ സ്വകാര്യജീവിതം അടുത്തറിയുന്നവർ ഈ സിനിമയെ പൂർണമായും ആത്മകഥാപരമായ ഒന്നായാണ്  കാണുന്നത്.

## രചന

1983 ൽ എഴുതിയ 'ദ വിച്ച്','ദ സാക്രിഫൈസ്'എന്നീ രണ്ടു  രൂപരേഖകൾ ഒന്നിച്ചുായതാണ് ഈ സിനിമ.

## പ്രമേയം
ആണവയുദ്ധത്തിന്റെ പ്രഖ്യാപനം വന്നുകഴിഞ്ഞതിന്റെ പശ്ചാത്തലത്തിൽ ,ഒരു മധ്യവർഗകുടുംബത്തിനകത്തെ വ്യക്തിബന്ധങ്ങളിൽ സംഭവിക്കുന്ന നാടകീയമായ പരിവർത്തനങ്ങളെയാണ് ഈ സിനിമ പിന്തുടരുന്നത്.വസ്തുലോകവും ആത്മീയലോകവും വേർതിരിക്കപ്പെടുകയും ഭൗതികതയുടെയും സ്വന്തം ബുദ്ധിശക്തിയുടെയും അടിമയായി മനുഷ്യൻ മാറുകയും ചെയ്തതാണ് യഥാർഥത്തിലുള്ള പതനം എന്നാണ് സംവിധായകൻ കരുതുന്നത്.ഒരു മുൻ നടനും വിമർശകനുമായ അലക്‌സാർ എന്ന കുടുംബകാരണവരുടെ വേദനകളാണ് സിനിമ പിന്തുടരുന്നത്.ബാൾട്ടിക് കടലിന്റെ കരയിലുള്ള ഒരു ഒറ്റപ്പെട്ട വീട്ടിലാണ് അയാളും കുടുംബവും താമസിക്കുന്നത്.അയാളുടെ ജന്മദിനത്തിലാണ് ആ വാർത്ത വരുന്നത്,വരാനിരിക്കുന്ന ആണവദുരന്തത്തിന്റെ നടുക്കുന്ന വാർത്ത.തുടർന്നുള്ള ദിനങ്ങളിൽ കുടുംബാംഗങ്ങൾ വലിയ പരിഭ്രാന്തിയിൽ പെടുന്നു.എന്നാൽ ഈ വാർത്തയ്ക്ക് മുൻപേ തന്നെ വിഷമത്തിലായിരുന്ന അലക്‌സാർ മനസ്സിനു ശാന്തത കൈവന്നതായി മനസ്സിലാക്കുന്നു.അയാൾ ദൈവമുമായി ഒരു കരാറിലെത്തുന്നു:തന്റെ ഓമനയായ കുഞ്ഞുമകനു വേി ഈ ഭൂമി നശിക്കാതെ കാത്തുസൂക്ഷിച്ചാൽ തനിക്കുള്ള സകലതും താൻ ത്യജിക്കാം എന്നതായിരുന്നു ആ കരാർ.

## ചിത്രീകരണം

1984 ഫെബ്രുവരിയിൽ തിരക്കഥ പൂർത്തിയായിരുന്നു എങ്കിലും സാമ്പത്തികഞെരുക്കം മൂലം ഷൂട്ടിംഗ് പിന്നെയും വൈകിയാണ് ആരംഭിച്ചത്.സ്വീഡനിൽ വെച്ചാണ് സിനിമ ചിത്രീകരിച്ചത്.

## അഭിനേതാക്കൾ
* Erland Josephson as Alexander
* Susan Fleetwood as Adelaide
* Allan Edwall as Otto
* Guðrún S. Gísladóttir as Maria
* Sven Wollter as Victor
* Valérie Mairesse as Julia
* Filippa Franzén as Marta
* Tommy Kjellqvist as Gossen (Little Man)
* Per Källman, Tommy Nordahl as ambulance drivers

## സംഗീതം
*Johann Sebastian Bach"Matthäus-Passion" *Erbarme Dich*Wolfgang Gönnenwein (conductor) / Julia Hamari (alto)EMI-Electrola GmbH LC ൦൨൩൩

## ഛായാഗ്രഹണം

ഇംഗ്മർ ബർഗ്മാന്റെ വിശ്വസ്ത ഛായാഗ്രാഹകനായിരുന്ന  സ്വെൻ നിക്വിസ്റ്റ് ഒരുക്കിയ മനോഹരമായ ദ്യശ്യങ്ങൾ സിനിമയെ സമ്പന്നമാക്കുന്ന ഒരു ഘടകമാണ്.

## അവസാനത്തെ സിനിമ

1985 അവസാനത്തോടെ ശ്വാസകോശകാൻസർ സ്ഥിരീകരിക്കപ്പെട്ടതിനു ശേഷം ആശുപത്രിക്കിടക്കയിൽ നിന്നാണ് തർകോവ്‌സ്കി ഈ സിനിമയുടെ ഡബ്ബിംഗിന്റെയും എഡിറ്റിംഗിന്റെയും മേൽനോട്ടം വഹിച്ചത്.

## തിരക്കഥയിൽ നിന്ന്
ദൈവമെ!എനിക്കുള്ളതെല്ലാം നീയെടുത്തു കൊൾക,സ്‌നേഹം പൊഴിക്കുന്ന എന്റെ കുടുംബമുപേക്ഷിക്കാം ഞാൻ .വീട് വിടാം.കുഞ്ഞിനെ  തള്ളിപ്പറയാം.ഊമയാകാം.മേലിലാരോടും സംസാരിക്കാതിരിക്കാം.ജീവിതത്തോട് എന്നെ ചേർത്തു നിർത്തുന്ന സകലതും ഞാനുപേക്ഷിക്കാം.പകരം എല്ലാം പഴയതു പോലെയാക്കുക.ഈ പ്രഭാതം പഴ പ്രഭാതങ്ങളെപ്പോലെയാകട്ടെ.മരണതുല്യമായ ഭയം ,ഈ പ്രഭാതത്തിലെങ്കിലും ആരെയും അസ്വസ്ഥരാക്കാതിരിക്കട്ടെ! നിന്നോട് പറഞ്ഞതത്രയും  ഞാൻ നിറവേറ്റിക്കൊള്ളാം...ദൈവമെ...എന്റെ ദൈവമെ...

## അവാർഡുകൾ
The film won the Grand Prix and the FIPRESCI Prize at the 1986 Cannes Film Festival.

## അവലംബം

## പുറം കണ്ണികൾ
* 
* DVDBeaver comparison of 5 different DVD editions of the film
* ''The Sacrifice''  at nostalghia.com


വർഗ്ഗം:റഷ്യൻ ചലച്ചിത്രങ്ങൾ
വർഗ്ഗം:ആന്ദ്രേ തർകോവ്സ്കി സംവിധാനം ചെയ്ത സിനിമകൾ
വർഗ്ഗം:1986-ൽ പുറത്തിറങ്ങിയ ചലച്ചിത്രങ്ങൾ
കേരള മർച്ചന്റ്സ് യൂണിയൻ

**കേരള മർച്ചന്റ്സ് യൂണിയൻ** - കേരളത്തിലെ വ്യാപാരി വ്യവസായികളുടെ സംഘടന. 1973ലാണ് ഈ സംഘടന നിലവിൽ വന്നത്. 1974ലാണ് ഇതിനു ലൈസൻസ് അനുവദിച്ചു കിട്ടിയത്. എറണാകുളം ബസാർ മർച്ചന്റ്സ് യൂണിയൻ എന്ന പേരിലാണ് ഇത് ആരംഭിച്ചത്.

## പുറത്തേക്കുള്ള കണ്ണികൾ
* http://www.kmu.co.in/ 

വർഗ്ഗം:കേരളത്തിലെ സംഘടനകൾ
എബൗട്ട് എല്ലി

2009 ൽ അസ്ഗർ ഫർഹാദി  സംവിധാനം ചെയ്ത ഒരു ഇറാൻ സിനിമയാണ്  **എബൗട്ട് എല്ലി.** ഇറാനിൽ നിന്ന് ഔദ്യോഗികമായി ഓസ്‌കാറിന് ഈ ചിത്രത്തെ പരിഗണിച്ചിരുന്നു,

## പ്രമേയം
മൂന്ന് കുടുംബങ്ങളോടൊപ്പം ഇറാനിലെ കാസ്പിയൻ കടൽതീരത്തേക്ക് അവധിദിവസം ചെലവിടാൻ പോവുന്ന 'എല്ലി' എന്ന അവിവാഹിതയായ സ്ത്രീയെ കേന്ദ്രീകരിച്ചുകൊണ്ടാണ് 'എബൗട്ട് എല്ലി'യുടെ കഥ കടന്നുപോവുന്നത്. സെപീഡ എന്ന യുവതിയാണ് മകളുടെ നഴ്‌സറി ടീച്ചറായ എല്ലിയെ മറ്റാരെയും അറിയിക്കാതെ കൂടെ ക്ഷണിക്കുന്നത്. സുഹൃത്തായ അഹമ്മദിന് എല്ലിയെ പരിചയപ്പെടുത്തുകയും സെപീഡ യുടെ ഉദ്ദേശമാണ്. ജർമൻകാരി ഭാര്യയുമായി വേർപിരിഞ്ഞ അഹമ്മദിന് എല്ലി യോജിച്ചവൾ ആകുമെന്ന് സെപീഡ വിശ്വസിച്ചു. കുട്ടികളുമായി എത്തുന്ന മൂന്നു കുടുംബിനികൾക്കും എല്ലിയെ ഇഷ്ടപ്പെടുന്നു. വളരെ വേഗം അവരിലൊരാളായി മാറുവാനും അവൾക്ക് കഴിയുന്നു. താമസ സൗകര്യം ലഭിക്കാതെ കടൽകരയിൽ പൂട്ടിക്കിടന്ന സൗകര്യങ്ങൾ കുറഞ്ഞ ഒരു ബംഗ്ലാവിലാണ് അവർ കഴിയുന്നത്. അഹമ്മദിനെ എല്ലിക്ക് സെപീഡ പരിചയപ്പെടുത്തിയപ്പോൾതന്നെ മറ്റുളളവർ അവളുടെ ഉദ്ദേശം ഊഹിക്കുന്നു. എല്ലിയെക്കുറിച്ച് എല്ലാവർക്കും നല്ല അഭിപ്രായം തന്നെ. രണ്ടാം ദിവസം എല്ലി അവിടെ നിന്ന് അപ്രത്യക്ഷയാകുകയാണ്. സെപീഡക്കും എല്ലിയെക്കുറിച്ച് പ്രാഥമിക വിവരങ്ങളല്ലാതെ മറ്റൊന്നുമറിയില്ലെന്ന് അപ്പോഴാണ് അവർ അറിയുന്നത്. അതിനിടയിൽ കടലിൽ കളിച്ചുകൊണ്ടിരുന്ന കുട്ടികളിലൊരാളെ കാണാതാവുന്നു. തുടർന്നുള്ള സംഭവ വികാസങ്ങളാണ് സിനിമയിൽ.  സമുദ്രതീരത്തെ ഒരേ ഒരു ലൊക്കേഷനിലാണ് ചിത്രീകരണം പൂർത്തിയാക്കിയാക്കിയിരിക്കുന്നത്.
## അഭിനേതാക്കൾ
* **[[ഗോൽഷിഫ്‌തെ ഫറഹാനി]]**  :  സെപീഡ
* **തരാന അലിദൂസ്ത്**   :     എല്ലി
* **ഷഹാബ് ഹൊസൈൻ** : അഹമ്മദ്

## സാങ്കേതിക വിദഗ്ദ്ധർ
* **സൗണ്ട് റിക്കോർഡിസ്റ്റ്** : ഹസ്സൻ സഹേദി
* **സൗണ്ട് മിക്സിംഗ്** : മുഹമ്മദ് റാസ ദെൽപക്ക് 
* **സൗണ്ട് എഡിറ്റർ** : റാസ നരിമിസെദ

## പുരസ്കാരങ്ങൾ
* നല്ല സംവിധായകനുള്ള ക്രിസ്റ്റൽ സിമോർഗ്  പുരസ്കാരം 27ാമത് ഫജർ അന്താരാഷ്ട്ര ചലച്ചിത്രോത്സവം
* 59ാമത് ബെർലിൻ ഫിലിം ഫെസ്റ്റിവലിൽനല്ല സംവിധായകനുള്ളസിൽവർ ബയർ പുരസ്കാരം
* 82ം അക്കാദമി അവാർഡിനായി ഇറാന്റെ ഔദ്യോഗിക ചിത്രം..
* Jury Grand Prize (with The Time That Remains) and Best Screenplay at the 2009 Asia Pacific Screen Awards
* നല്ല ചിത്രത്തിനുള്ള സുവർണ്ണ ചകോരം - അന്തർദേശീയ ചലച്ചിത്രോത്സവം (കേരളം) 2009.

## അവലംബം

## പുറം കണ്ണികൾ
* 
* ''About Elly''  at the Memento Films website 
* ''About Elly'' in Iran Negah
* ''About Elly'' gallery  in 30nema website

വർഗ്ഗം:ഇറാനിയൻ ചലച്ചിത്രങ്ങൾ
വർഗ്ഗം:2009-ൽ പുറത്തിറങ്ങിയ ചലച്ചിത്രങ്ങൾ
ജോസഫ് കലസാൻസ്

കത്തോലിക്കാ സഭയിലെ ഒരു വിശുദ്ധനാണ് **ജോസഫ് കലസാൻസ്** (1557, സെപ്റ്റംബർ 11- 1648, ഓഗസ്റ്റ് 25). 

## ജീവിതരേഖ
സ്പെയിനിൽ കലസാൻസാ എന്ന പ്രദേശത്ത് ജനിച്ച ജോസഫ് തത്ത്വശാസ്ത്രവും കാനൺനിയമവും ദൈവശാസ്ത്രവും പഠിച്ച് 27-ാമത്തെ വയസ്സിൽ വൈദികനായി .പല പരിഷ്കാരങ്ങളും സ്വദേശത്ത് വരുത്തിക്കൊണ്ടിരിക്കവേ ഒരാന്തരിക സ്വരം അദ്ദേഹത്തെ റോമായിലേക്ക് വിളിക്കുന്നതുപോലെയും ജോസഫും കുറേയേറെ മാലാഖമാരും ചേർന്ന് വളരെയേറെ കുട്ടികളെ പഠിപ്പിക്കുന്നത് പോലെയും തോന്നി .അതുകൊണ്ട് അദ്ദേഹം റോമിലേക്ക് പോവുകയും അവിടെയുള്ള ദരിദ്രരുടെ മക്കളെ പഠിപ്പിക്കുകയും ചെയ്തു .അങ്ങനെ അദ്ദേഹം പിയാറിസ്റ്റ്സ് എന്ന ഒരു വൈദികരുടെ സഭ സ്ഥാപിച്ചു .ജോസഫിന്റെ സത്പ്രവർത്തികൾ മൂലം അദ്ദേഹത്തിന് ശത്രുക്കളുണ്ടായി .ക്രമേണ ജയിലിൽ അടക്കപ്പെടാൻപോലും ഇടയായി .രോഗങ്ങളാൽ 1648 ആഗസ്റ്റ് 20ന് മരിച്ചു.

## അവലംബം

*
*Josep Domènech i Mira, Joseph Calasanz (1557–1648), “Prospects: Quarterly Review of Comparative Education. Paris, UNESCO, XXVII: 2, 327-39. http://www.ibe.unesco.org/publications/ThinkersPdf/calasanze.PDF 

## പുറത്തേക്കുള്ള കണ്ണികൾ
* The Piarist Fathers' General Curia Official Website http://www.scolopi.org/
* ''Statue of St Joseph Calasanctius in St Peter's Basilica''
*Patron Saints Index: ''Saint Joseph Calasanz'' 
*Catholic Online-Saints & Angels: ''St. Joseph Calasanctius''
*Lives of the Saints: August 27 - ''St Joseph Calasanctius''
*Catholic Encyclopedia: ''Clerks Regular of the Pious Schools''

വർഗ്ഗം:1557-ൽ ജനിച്ചവർ
വർഗ്ഗം: 1648-ൽ മരിച്ചവർ
വർഗ്ഗം:സെപ്റ്റംബർ 11-ന് ജനിച്ചവർ
വർഗ്ഗം:ഓഗസ്റ്റ് 25-ന് മരിച്ചവർ

വർഗ്ഗം:റോമൻ കത്തോലിക്കാസഭയിലെ വിശുദ്ധർ
ജോസഫ് മറ്റം

ഒരു പ്രമുഖ മലയാള എഴുത്തുകാരനും വിവർത്തകനുമാണ്  **ജോസഫ് മറ്റം.** സമഗ്ര സംഭാവനക്കുള്ള 2010 ലെ കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട്.
## ജീവിതരേഖ
കോട്ടയം ജില്ലയിലെ ചേർപ്പുങ്കൽ (പാലാ) മറ്റത്തിൽ അബ്രാഹമിന്റെയും അന്നമ്മയുടെയും മകനായി ജനിച്ചു. പാലാ സെന്റ്‌ തോമസ്‌ കോളജിൽനിന്ന്‌ 1954-ൽ ഒന്നാം ക്ലാസ്സോടെ ബി.എ. പാസ്സായി. ഒരു വർഷത്തെ അധ്യാപകവൃത്തിക്കുശേഷം ദീപിക ദിനപത്രത്തിൽ സബ്‌ എഡിറ്ററായി. 1967-ൽ ചങ്ങനാശ്ശേരി എസ്‌.ബി. കോളജിൽനിന്ന്‌ എം.എ പൂർത്തിയാക്കി. തുടർന്ന്‌ പാലാ സെന്റ്‌ തോമസ്‌ കോളജിൽ പ്രൊഫസറായി സേവനം ചെയ്തു. 1986-ൽ റിട്ടയർ ചെയ്‌തു. നോവൽ, കഥകൾ, ജീവചരിത്രം തുടങ്ങിയ ശാഖകളിൽ 80-ൽ പരം കൃതികൾ രചിച്ചു. വാർദ്ധക്യസഹജമായ അസുഖത്താൽ 2013 നവംബർ 5-ന് 83-ആം വയസ്സിൽ കൊച്ചിയിലെ സ്വകാര്യ ആശുപത്രിയിൽ അന്തരിച്ചു. 

ഭാര്യ : പരേതയായ ലീലാമ്മ നെടുന്തകിടി
മക്കൾ : ബോബി, ഗീതാഞ്ജലി, മാത്തുക്കുട്ടി

## വിവർത്തന കൃതികൾ
#കസൻദ്‌ സാക്കീസിന്റെ ഗോഡ്‌സ്‌ പോപ്പർ
#കാതറീൻ ഹ്യൂമിന്റെ നൺസ്‌ സ്‌റ്റോറി
#ഹെന്റി മോർട്ടൻ റോബിൻസന്റെ കാർഡിനൽ
#ഉമാ വാസുദേവിന്റെ റ്റൂ ഫെയ്‌സസ്‌ ഓഫ്‌ ഇന്ദിരാഗാന്ധി 

## അവലംബം


വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാള കഥാകൃത്തുക്കൾ
വർഗ്ഗം:മലയാള ഗദ്യസാഹിത്യകാരന്മാർ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:പാലായിൽ നിന്നുള്ള വ്യക്തികൾ
അമൃതഗീതം

ശിവൻ കുന്നമ്പിള്ളി നിർമ്മിച്ച് പുഷ്പനാഥിന്റെ കഥക്ക് വിജയൻ കാരോട്ട് തിരക്കഥയും സംഭാഷണവും എഴുതി ബേബിയുടെ സംവിധാനത്തിൽ 1982-ൽ പുറത്തിറങ്ങിയ മലയാളചലച്ചിത്രമാണ് **അമൃതഗീതം**. മമ്മൂട്ടി, നെടുമുടി വേണു, രതീഷ്, കുഞ്ചൻ, ടി.ജി. രവി, ജഗനാഥവർമ്മ, സത്യകല, ത്രിവേണി, സുകുമാരി  എന്നിവർ ഇതിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു. മുല്ലനേഴി, ജി.കെ പള്ളത്ത്എന്നിവരുടെ വരികൾക്ക് ജി. ദേവരാജൻ ഈണം നൽകിയിരിക്കുന്നു

## താരനിര

## പാട്ടരങ്ങ്
*വരികൾ: മുല്ലനേഴി,ജി.കെ. പള്ളത്ത്
*ഈണം:  ജി. ദേവരാജൻ 

## അവലംബം

## പുറത്തേക്കുള്ള കണ്ണികൾ
*

വർഗ്ഗം:1982-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബേബി സംവിധാനം ചെയ്ത ചലച്ചിത്രങ്ങൾ
വർഗ്ഗം:മുല്ലനേഴിയുടെ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
കാകതാലീയ ന്യായം

കേരളത്തിൽ പ്രചാരമുണ്ടായിരുന്ന   ലൗകികന്യായങ്ങളിൽ ഒന്ന് ആണ് **കാകതാലീയ ന്യായം**. രണ്ടു  സംഭവങ്ങൾ യാദൃച്ഛികമായി ഒരേ സമയത്തു തന്നെ സംഭവിക്കുന്നു എന്നതിനെ സൂചിപ്പിക്കുന്ന ലൗകികന്യായം. കാക്ക പനയിൽ വന്നിരുന്നതും പനംപഴം വീണതും ഒരേ സമയത്തു സംഭവിച്ചു എന്ന പോലെ, പാകമായി നിന്ന പനംപഴം കാക്ക വന്നിരുന്നില്ലെങ്കിലും വീഴുമായിരുന്നു, കാക്കയുടെ വരവും ഇരിപ്പും യദൃച്ഛയാ സംഭവിച്ചതു മാത്രം എന്നാണ് ഈ ന്യായത്തിന്റെ സൂചന. ധാരാളമായി ഉദ്ധരിക്കപ്പെടുന്ന ന്യായങ്ങളിൽ ഒന്നാണിത്.

## അവലംബം

വർഗ്ഗം:സംസ്കാരം
വിശുദ്ധ അലെക്സിസ്

കത്തോലിക്കാ സഭയിലെ ഒരു വിശുദ്ധനാണ് **അലെക്സിസ്**. **റോമിലെ അലെക്സിസ്**, **അലെക്സിസ് വോൺ എദേസ്സ** എന്നും ഇദ്ദേഹം അറിയപ്പെടുന്നു.

## ജീവിതരേഖ
അഞ്ചാം ശതാബ്ദത്തിൽ ജീവിച്ചിരുന്ന ഒരു റോമൻ സെനറ്റർ എവുഫേമിയന്റെ ഏകപുത്രനാണ് അലെക്സിസ്. ദാനധർമ്മങ്ങൾ സ്വർഗ്ഗത്തിൽ നിക്ഷേപിക്കുന്ന തുകകളാണെന്നായിരുന്നു ബാലനായ അലെക്സിന്റെ ബോധം. തന്റെ പക്കൽനിന്ന് ധർമ്മം സ്വീകരിക്കുന്നവരെ തന്റെ ഉപകാരികളെപോലെയാണ് അലെക്സ് ബഹുമാനിച്ചിരുന്നത്. വിവാഹദിവസം രാത്രി ആരോടും പറയാതെ വിദൂരദേശത്തേക്ക് അലെക്സ് പുറപ്പെട്ടു. ദരിദ്ര വേഷമണിഞ്ഞ് എദേസായിൽ കുടിൽ കെട്ടി ഏകാന്തതയിൽ താമസിച്ചു. അലെക്സ് ഒരു കുലീന കുടുംബജാതനാണെന്ന് ജനങ്ങൾക്ക് മനസ്സിലായപ്പോൾ അദ്ദേഹം സ്വദേശത്തേക്ക് തിരിച്ചുപോയി. അവിടെ മാളികയുടെ ഒരു മൂലയിൽ ഭിക്ഷുവിനെപോലെ മരണം വരെ കഴിഞ്ഞു. അലെക്സിൽ നിന്നും ലഭിച്ച ഒരെഴുത്തിൽ നിന്നും മാതാപിതാക്കൾക്കു കാര്യങ്ങളെല്ലാം മനസ്സിലായി. ഹൊരോണിയൂസ് ചക്രവർത്തിയുടെ കാലത്താണ് അലെക്സ് മരിച്ചത്. അത്ഭുതങ്ങൾ ധാരാളമായി നടന്നു. "മാർ അല്ലേ ശുപാന" വഴി കേരളീയർക്ക് ഈ വിശുദ്ധൻ സുപരിചിതനാണ്.
## അവലംബം

## പുറത്തേക്കുള്ള കണ്ണികൾ

* 
* Catholic Forum: ''Saint Alexius''
* Brief ''vita'' , based on *Little Pictorial Lives of the Saints,* a compilation of Butler's *Lives of the Saints*,
* ''St Alexis Parish''

വർഗ്ഗം:റോമൻ കത്തോലിക്കാസഭയിലെ വിശുദ്ധർ
വർഗ്ഗം:പൗരസ്ത്യ ഓർത്തഡോക്സ് സഭയിലെ വിശുദ്ധർ
മാറ്റിൽഡാസ് ഹോൺഡ് വെപ്പർ

അണലി വർഗ്ഗത്തിലെ വളരെ ചെറിയ ഒരിനമാണ് **മാറ്റിൽഡാസ് ഹോൺഡ് വെപ്പർ** അഥവാ **അതെറൈസ് മാറ്റിൽഡ**. 2010-2011 കാലയളവിൽ നടന്ന ബയോളജിക്കൽ സർവേയിൽ കിഴക്കൻ ആഫ്രിക്കയിലെ ടാൻസാനിയായിൽ നിന്നുമാണ് ഇവയെ കണ്ടെത്തിയത്. ഐ.യു.സി.എൻ. ചുവന്ന പട്ടികയിൽ ഗുരുതരമായ വംശനാശത്തിന്റെ വക്കിലാണ് ഇവയെ ഉൾക്കൊള്ളിച്ചിരിക്കുന്നത്. മഞ്ഞയും കറുപ്പും കലർന്ന നിറമാണ് ഇവയുടെ ശരീരത്തിന്. 60 സെന്റീമീറ്റർ (2.1 അടി) മാത്രമാണ് ഇവയുടെ നീളം. ഇവയുടെ കണ്ണുകൾക്കു മുകളിലായി കൊമ്പു പോലെ രണ്ടു ശൽകങ്ങൾ കാണപ്പെടുന്നു. ഉസമ്പറ ബുഷ് വൈപ്പറുമായി ഇവയ്ക്ക് സാമ്യമുണ്ട്.

## അവലംബം

വർഗ്ഗം:അണലികൾ
പുലിമുട്ട്

thumb|ശക്തികുളങ്ങരയിലെ പുലിമുട്ട്

തുറമുഖങ്ങളെയും തുറമുഖ കവാടങ്ങളേയും തിരമാലകളിൽ നിന്ന് സംരക്ഷിക്കുന്ന പ്രതിരോധ ചിറയാണ് **പുലിമുട്ട്**. ശക്തമായ തിരമാലകളിൽ നിന്ന് തീരത്തിനു സംരക്ഷണം നൽകുന്ന തുരുത്തുകളും മുനമ്പുകളുമാണ് നൈസർഗിക പുലിമുട്ടുകൾ. പ്രത്യേക ആവശ്യത്തിലേക്കായി വിഭിന്ന ആകൃതിയിലും വലിപ്പത്തിലും മനുഷ്യർ കൃത്രിമമായും ഇവ നിർമ്മിക്കാറുണ്ട്. തീരത്തോടു ബന്ധിപ്പിച്ചും അല്ലാതെയും ഇവ നിർമ്മിക്കാൻ സാധിക്കും. ചില സ്ഥലങ്ങളിൽ കടലോരങ്ങളെ സംരക്ഷിക്കുവാനും പുലിമുട്ടുകൾ നിർമ്മിക്കാറുണ്ട്. പൊക്കം കുറഞ്ഞ ചുമരുകളായാണ് മിക്കപ്പോഴും പുലിമുട്ടുകൾ നിർമ്മിക്കപ്പെടുന്നത്. കപ്പലുകൾക്കു കരയിലേക്കടുക്കുവാനുള്ള പ്രവേശന കവാടം തുറന്നിട്ടുകൊണ്ടാണ് ഇവ നിർമ്മിക്കാറുള്ളത്. പുലിമുട്ടുകളാൽ സംരക്ഷിതമായ ശാന്തമായ സമുദ്രഭാഗം കപ്പലുകൾക്ക് നങ്കൂരമിടുവാൻ അനുയോജ്യമാണ്. ചിലപ്പോൾ നിർമ്മാണാവശ്യങ്ങൾക്കു വേണ്ടിയും ധാതുക്കളുടെയോ പ്രകൃതി വാതകത്തിന്റെയോ ഖനന സൗകര്യത്തിനു വേണ്ടിയും താത്ക്കാലിക പുലിമുട്ടുകൾ നിർമ്മിക്കുക പതിവാണ്. 

കടലും പുഴയും സംഗമിക്കുന്ന സ്ഥാനങ്ങളായ അഴിമുഖങ്ങളിൽ ഇവ നിർമ്മിക്കാറുണ്ട്. അഴിമുഖങ്ങളിൽ ജലത്തിന്റെ പ്രവാഹശക്തി കുറയുന്നതിനാൽ മണലും എക്കലും അടിഞ്ഞ് അഴിമുഖത്തിന്റെ ആഴം കുറയുന്നു. ഇത് വലിയ ബോട്ടുകളും മറ്റും അടുക്കുന്നതിനും സഞ്ചരിക്കുന്നതിനും തടസ്സം സൃഷ്ടിക്കുന്നു. പുഴയിലേക്കടിച്ചു കയറുന്ന തിരകളും ബോട്ടുകളടുക്കുന്നതിന് ബുദ്ധിമുട്ടുണ്ടാക്കുന്നു. ഈ പ്രശ്നം പരിഹരിക്കുന്നതിനാണ് പുലിമുട്ടുകൾ നിർമ്മിച്ചിരിക്കുന്നത്.

## നിർമ്മാണരീതി

കരിങ്കല്ല്, കോൺക്രീറ്റ് ഫലകങ്ങൾ, തടി എന്നിവ തുറമുഖത്തി ന്റെ അടിവാരത്തുള്ള കടൽത്തറയിൽ അട്ടിയിട്ട് ഉയർത്തിയാണ് സ്ഥിരമായ പുലിമുട്ടുകൾ നിർമ്മിക്കുന്നത്. വേലിയേറ്റ-ഇറക്കങ്ങൾ, കാറ്റ്, ഇടവിടാതെയുള്ള നീരൊഴുക്കുകൾ, സമുദ്രത്തിന്റെ ആഴം, തിരമാലകളുടെ ഘടന എന്നിവ പുലിമുട്ടുകളുടെ ആകൃതിയും സ്ഥാനവും നിർണയിക്കുന്നതിൽ മുഖ്യപങ്ക് വഹിക്കുന്നു. ചില തുറമുഖങ്ങളിൽ വെള്ളത്തിൽ പൊങ്ങിക്കിടക്കുന്നയിനം പുലിമുട്ടുകളും കാണാം. തടിയോ ഇരുമ്പുരുക്ക് ഫലകങ്ങളോ കൊണ്ട് ഉണ്ടാക്കിയിരിക്കുന്ന ഇത്തരം പുലിമുട്ടുകളെ തുടലുപയോഗിച്ച് കടൽത്തറയുമായി ബന്ധിച്ചിരിക്കും. നാവിക പരിശീലനത്തിലും മീൻപിടുത്തത്തിലും ഏർപ്പെട്ടവർക്ക് മുന്നറിയിപ്പു നൽകുന്ന വിളക്കുകളും മൂടൽമഞ്ഞുവീഴ്ച വിളിച്ചോതുന്ന *ഫോഗ് ഹോൺ* തുടങ്ങിയ നാവികോപാധികളും സാധാരണ പുലിമുട്ടുകളിലാണ് പിടിപ്പിക്കാറുള്ളത്.

അഴിമുഖത്തിന്റെ വീതി കുറച്ച് കടലിനുള്ളിലേക്ക് ഇരുവശത്തുകൂടിയും ചെറിയ കരിങ്കൽ തിട്ടകൾ കെട്ടുക എന്നതാണ് ഇതിനുപിന്നിലെ സാങ്കേതികത. വീതിയേറിയ സ്ഥലം പൊടുന്നനെ ഇടുങ്ങിയതാവുമ്പോൾ ഒഴുക്കിന്റെ ശക്തി വർദ്ധിക്കുകയും അടിത്തട്ടിലെ മർദ്ദം കുറയുകയും ചെയ്യുന്നു. ഈ രണ്ട് ഘടകങ്ങളും ചേർന്ന് അഴിമുഖത്തെ അടിഞ്ഞു കൂടിയ മണ്ണും മണലും കടലിലേക്കൊഴുക്കുന്നു. മണ്ണും മണലും ഇവിടങ്ങളിൽ തുടർന്ന് അടിയാതെ ഇത് തടയുകയും ചെയ്യുന്നു. കടലിലേക്ക് വീതി കുറഞ്ഞ് വരുന്നരീതിയിൽ ഈ കെട്ട് നിർമ്മിച്ചിരിക്കുന്നതിനാൽ അലകൾ പുഴയിലേക്ക് തള്ളിക്കയറുന്നതും തടയുന്നു. ഇവ തുറമുഖത്തിന്റെ പ്രവർത്തനം സുഗമമാക്കും. ഇതു കൂടാതെ കടലിലേക്കിറക്കിക്കെട്ടുന്ന കൽക്കെട്ടിനിരുവശം ആഴം കുറഞ്ഞ ബീച്ചായി രൂപപ്പെടുകയും ചെയ്യുന്നു.

## നിർമ്മാണസ്ഥലം

കരയോടു ചേർന്നും കരയിൽ നിന്ന് അകലത്തായും പുലിമുട്ടുകൾ നിർമ്മിക്കാറുണ്ട്. മിക്കവാറും എല്ലാ പുലിമുട്ടുകളുടേയും ഒരു ഭാഗം തീരത്തിന് ഏകദേശം സമാന്തരമായിട്ടായിരിക്കും നിർമ്മിക്കുക. ജെട്ടിയിൽ നിന്ന് പുലിമുട്ടുകളെ വേർതിരിച്ചു നിർത്തുന്നതും ഇതേ ഘടകം തന്നെ. തീരത്തിനു ലംബമായാണ് മിക്കപ്പോഴും ജെട്ടികൾ നിർമ്മിക്കുന്നത്.

## അവലംബം

വർഗ്ഗം:തുറമുഖങ്ങൾ
ഉപകരണശാസ്ത്രം

ഒരു പ്രക്രീയയിലെ ഭൗതിക - രാസ സവിഷേതകളെ അളക്കുവാനും നിയന്ത്രിക്കുവാനുമുപകരിക്കുന്ന പ്രായോഗിക ശാസ്ത്ര ശാഖയാണു് **ഉപകരണശാസ്ത്രം**(*Instrumentation*). ഇതിനെ **ഉപകരണീയം** എന്നും പറയാറുണ്ടു്. ഭൗതിക - രാസ സവിഷേതകളെ അളക്കുവാനുള്ള വിവിധ ഉപകരണങ്ങളുടെ പ്രവർത്തന തത്ത്വങ്ങൾ, ആന്തരിക, ഘടന, രൂപകൽപന എന്നിവയാണു് ഇതിൽ കൈകാര്യം ചെയ്യപ്പെടുന്നതു്.

instrumentation എൻജിനീയറിങ് എന്ന് പറയുന്നത് ആധുനികമായ ഒരു എൻജിനീയറിങ് ബ്രാഞ്ച് ആണ്. ഇതിന്റെ വേറൊരു പേരാണ് ഇൻഡസ്ട്രിയൽ ഓട്ടോമേഷൻ എന്നത്. സ്ഥാപനം പൂർണ്ണമായി ഓട്ടോമാറ്റിക് ആകുന്നത് ലൂടെ വളരെയധികം പണവും സമയവും ഊർജ്ജവും ലാഭിക്കാൻ കഴിയും. വലിയ വ്യവസായശാലകൾ  സാധാരണയായി പൂർണ്ണമായും ഓട്ടോമാറ്റിക് ആയിരിക്കും. ഇക്കാലത്ത് മിക്കവാറും എല്ലാ യന്ത്രങ്ങളും കമ്പ്യൂട്ടറുമായി കണക്ട് ആയിരിക്കും.  വ്യവസായശാലകളിലും കെമിക്കൽ ഇൻഡസ്ട്രി കളിലും വളരെ സങ്കീർണമായ പ്രവർത്തനങ്ങളാണ്   നടക്കുന്നത്. ഉദാഹരണമായി തെർമൽ പവർ പ്ലാന്റ് കളിൽ വെള്ളത്തെ നിശ്ചിതമായ  ചൂടിലും മർദ്ദത്തിലും നില നിർത്തി   അതിൽ നിന്നും പുറന്തള്ളുന്ന നീരാവിയുടെ ശക്തി ഉപയോഗിച്ച് ഒരു ജനറേറ്റർ കറക്കിയാണ് വൈദ്യുതി ഉൽപാദിപ്പിക്കുന്നത്. ഈ പ്രക്രിയയിൽ വെള്ളത്തിന്റെ അളവും  ചൂടും നീരാവിയുടെ മർദവും പ്രവാഹവും  നിയന്ത്രിക്കേണ്ടതുണ്ട് എന്നാൽ മാത്രമേ ശരിയായ അളവിലുള്ള വൈദ്യുതി നമുക്ക് ലഭിക്കുകയുള്ളൂ. ഇതിൽ വെള്ളത്തിന്റെ അളവും ചൂടും മർദ്ദവും ജനറേറ്റർ കറങ്ങുന്ന വേഗതയും എല്ലാം മനസ്സിലാക്കുന്നതിന് സെൻസറുകൾ  ഉപയോഗിക്കുന്നു.ഇവയെല്ലാം നിയന്ത്രിക്കുന്നതിന് ഫൈനൽ കണ്ട്രോൾ എലെമെന്റ്സ് എന്ന ഇൻസ്ട്രുമെൻസ്  ഉപയോഗിക്കുന്നു.ഈ സെൻസറുകളിൽ നിന്ന് ലഭിച്ച വിവരങ്ങൾ ഒരു ഒരു കേന്ദ്രീകൃത കമ്പ്യൂട്ടർ നെറ്റ്‌വർക്കിലേക്ക് ഇലേക്ക് അയക്കുന്നു.  ഈ സെൻസറുകൾ കണ്ടു പിടിച്ച വിവരങ്ങളുടെ അടിസ്ഥാനത്തിൽ കൺട്രോളുകൾ എന്നറിയപ്പെടുന്ന  കമ്പ്യൂട്ടറുകൾ വേണ്ട നിർദ്ദേശങ്ങൾ ഫൈനൽ കൺട്രോൾ എലമെൻസ് എന്നറിയപ്പെടുന്ന നിയന്ത്രണം സംവിധാനത്തിലേക്ക് വിവരങ്ങളെ കൈമാറി ഈ പ്രവർത്തനത്തെ നിയന്ത്രിക്കുന്നു. അതേസമയം ഈ സെൻസറുകൾ നിന്നും ലഭിച്ച വിവരങ്ങൾ ഡിസ്പ്ലേയിൽ കാണാൻ കഴിയുകയും ആവശ്യമെങ്കിൽ എന്തെങ്കിലും മാറ്റം വരുത്താൻ മനുഷ്യർക്ക് കഴിയുകയും ചെയ്യും. ഇത്തരത്തിലുള്ള വ്യവസായശാലകൾ പൂർണ്ണമായും സ്വയം നിയന്ത്രിതമായി 24 മണിക്കൂറും പ്രവർത്തിച്ചു കൊണ്ടിരിക്കും. ഇതിലൂടെ മനുഷ്യപ്രയത്നം വളരെയധികം കുറച്ച് വളരെ വേഗത്തിലും സുരക്ഷയിലും ഗുണത്തിലും ഉള്ള ഉൽപ്പന്നങ്ങൾ ഉണ്ടാക്കാൻ കഴിയും. അതിനാൽ തന്നെ ഇങ്ങനെയുള്ള കാര്യങ്ങൾ ആണ് instrumentation എൻജിനീയറിങ് കൈകാര്യം ചെയ്യുന്നത്. ഫിസിക്സിലും ഇലക്ട്രിസിറ്റി യിലും താല്പര്യമുള്ളവർക്ക് ശോഭിക്കാൻ കഴിയുന്ന മേഖലയാണിത്.

## നിയന്ത്രണ സംവിധാനങ്ങൾ

## സാങ്കേതിക വിദ്യകൾ

## അവലംബം
https://www.mathrubhumi.com/amp/print-edition/vijayapadham/vijayapadham-1.3623684 

വർഗ്ഗം:അളവുപകരണങ്ങൾ
വർഗ്ഗം:സെൻസറുകൾ
ഗോൽഷിഫ്‌തെ ഫറഹാനി

ഇറാനിലെ ഒരു പ്രമുഖ അഭിനേത്രിയും സംഗീതജ്ഞയുമാണ് **ഗോൽഷിഫ്‌തെ ഫറഹാനി.**

## അഭിനയ ജീവിതം
ഇറാനിലെ ഇസ്‌ലാമിക വിപ്ലവത്തിന് ശേഷം ഹോളിവുഡിൽ ആദ്യമായി അഭിനയിച്ച നടി എന്ന പ്രത്യേകതയും ഇവർക്കുണ്ട്. പ്രമുഖ നടൻമാരായ ലിയനാർഡോ ഡികാപ്രിയോയും റസ്സൽ ക്രോയും വേഷമിട്ട ബോഡി ഓഫ് ലൈസ് എന്ന ചിത്രത്തിൽ ഫറഹാനി വേഷമിട്ടിട്ടുണ്ട്. അസ്ഗർ ഫർഹാദി അടക്കമുള്ള പ്രമുഖ സംവിധായകരുടെ ചിത്രങ്ങളിൽ വേഷമിട്ടിട്ടുള്ള നടിയാണ് ഫറഹാനി. അസ്ഗർ ഫർഹാദിയുടെ എബൗട്ട് എല്ലി എന്ന ചിത്രത്തിൽ ഫറഹാനി ഏറ്റവും പ്രധാന വേഷം ചെയ്തു. ബെർലിൻ അടക്കമുള്ള മേളകളിൽ പുരസ്‌കാരങ്ങൾ വാരിക്കൂട്ടിയ ചിത്രമാണിത്.
ഫ്രഞ്ച് മാഗസിന് വേണ്ടി അർധനഗ്നയായി പ്രത്യക്ഷപ്പെട്ടതിന്റെ പേരിൽ ഫറഹാനിയ്ക്ക് ഇറാൻ ഭരണകൂടം വിലക്ക് ഏർപ്പെടുത്തി. ഫ്രാൻസിൽ നിന്ന് പ്രസിദ്ധീകരിക്കുന്ന മദാം ലെ ഫിഗാരോയ്ക്ക് വേണ്ടി നടത്തിയ ഫോട്ടോഷൂട്ടിൽ അർധനഗ്നയായി എന്ന് പറഞ്ഞാണ് ഇറാനിൽ പ്രവേശിക്കുന്നതിന് നടിയ്ക്ക് വിലക്ക് ഏർപ്പെടുത്തിയത്.

## അവലംബം

## പുറത്തേക്കുള്ള കണ്ണികൾ
* 
* Official Website 

വർഗ്ഗം:1983-ൽ ജനിച്ചവർ
വർഗ്ഗം:ജൂലൈ 10-ന് ജനിച്ചവർ
വർഗ്ഗം:ഇറാനിയൻ ചലച്ചിത്ര അഭിനേതാക്കൾ
നെല്ല് (ചലച്ചിത്രം)

രാമു കാര്യാട്ട് സംവിധാനം ചെയ്ത് 1974-ൽ പുറത്തിറങ്ങിയ മലയാളചലച്ചിത്രമാണ് ***നെല്ല്***. പി. വത്സലയുടെ *[[നെല്ല് (നോവൽ)|നെല്ല്]]* എന്ന നോവലിനെ ആസ്പദമാക്കി ഈ ചിത്രത്തിൻറെ തിരക്കഥ രചിച്ചത് രാമു കാര്യാട്ടും കെ.ജി ജോർജ്ജും ചേർന്നാണ്. എസ്.എൽ. പുരം സദാനന്ദൻ ആണ് സംഭാഷണം രചിച്ചത്. ജമ്മു ഫിലിംസ് ഇന്റർനാഷണലിന്റെ ബാനറിൽ എൻ.പി. അലി ആണ് ഈ ചിത്രം നിർമ്മിച്ചത്.

## പ്രമേയം
വയനാട്ടിലെ തിരുനെല്ലിയിൽ വെച്ചാണ് കഥ നടക്കുന്നത്.

## അഭിനേതാക്കൾ
* പ്രേം നസീർ ( രാഘവൻ നായർ )
*പ്രേം നവാസ്‌ (ഉണ്ണി കൃഷ്ണൻ )
* തിക്കുറിശ്ശി സുകുമാരൻ നായർ
* കൊട്ടാരക്കര ശ്രീധരൻനായർ
* മോഹൻ ശർമ്മ ( മല്ലൻ)
* കെ.പി. ഉമ്മർ ( ജോസഫ്)
* ശങ്കരാടി
* അടൂർ ഭാസി (പോസ്റ്റ്മാൻ നാണു )
* ബഹദൂർ
* എസ്.പി. പിള്ള (വാറ്റ് വേലു )
* കെടാമംഗലം അലി
* ഷിഹാബ്
* ജെ.എ.ആർ. ആനന്ദ്
* ചൊവ്വല്ലൂർ കൃഷ്ണൻ‌കുട്ടി
* ഇന്നസെന്റ് (നാട്ടുകാരൻ )
* അബ്ബാസ് കെ.പി.
* ലത്തീഫ് (മാരന്റെ കൂട്ടുകാരൻ )
*കനകദുർഗ്ഗ-കുറുമാട്ടി
* ജയഭാരതി (മാര)
*സുമിത്ര
*റാണിചന്ദ്ര
* കവിയൂർ പൊന്നമ്മ (സാവിത്രി വാരസ്യാർ )
* അടൂർ ഭവാനി
* പ്രഭ
* ശാന്തി
* ശൈലജ

## സംഗീതം
വയലാർ രാമവർമ്മ എഴുതിയ ഗാനങ്ങൾക്ക് ഈണം പകർന്നത് സലിൽ ചൗധരി ആണ്.
; ഗാനങ്ങൾ
# ചെമ്പാ ചെമ്പാ – മന്ന ഡേ, പി. ജയചന്ദ്രൻ, കോറസ്‌ 
# കാടു കുളിരണു (കല്യാണ പ്രായത്തിൽ) – പി. സുശീല
# കദളി കൺകദളി – ലത മങ്കേഷ്കർ
# നീലപ്പൊന്മാനേ എന്റെ നീലപ്പൊന്മാനേ – കെ.ജെ. യേശുദാസ്‌, പി. മാധുരി

## അവലംബം


## പുറത്തേക്കുള്ള കണ്ണികൾ
* 
* ''നെല്ല്''  – മലയാളസംഗീതം.ഇൻഫോ

വർഗ്ഗം:1974-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:രാമു കാര്യാട്ട് സംവിധാനം ചെയ്ത ചലച്ചിത്രങ്ങൾ
വർഗ്ഗം:സാഹിത്യകൃതികളെ ആസ്പദമാക്കിയ ചലച്ചിത്രങ്ങൾ
എം.ഐ. മാർക്കോസ്

നാലാം കേരളനിയമസഭയിൽ കോതമംഗലം നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ പ്രവർത്തകനായിരുന്നു **എം.ഐ. മാർക്കോസ്** (ജീവിതകാലം: 10 ജനുവരി 1923 - 20 ജനുവരി 2012). ഇത്താപ്പൈരി-ശോശാ ദമ്പതികളുടെ മകനായി 1923 ജനുവരി 10 ന് ജനിച്ചു. അന്നമ്മയാണ് ഭാര്യ. രണ്ട് ആൺമക്കളും മൂന്ന് പെൺകുട്ടികളും ഇദ്ദേഹത്തിനുണ്ട്. 1970-ൽ നാലാം കേരളനിയമസഭയിലേക്ക് നടന്ന പൊതു തിരഞ്ഞെടുപ്പിൽ കോതമംഗലം നിയോജകമണ്ഡലത്തിൽ നിന്ന് കേരള കോൺഗ്രസ് പിന്തുണയോടെ സ്വതന്ത്രനായി മത്സരിച്ചു വിജയിച്ചു.

1947-ൽ കോൺഗ്രസിലൂടെയാണ് എം.ഐ. മാർക്കോസ് സജീവ രാഷ്ട്രീയത്തിലേക്ക് പ്രവേശിച്ചത്. പിണ്ടിമന ഗ്രാമപഞ്ചായത്തിന്റെ പ്രസിഡന്റായി സേവനമനുഷ്ഠിച്ച ഇദ്ദേഹം 1964-ൽ കേരളകോൺഗ്രസിൽ അംഗമായി. 2012 ജനുവരി 20ന് കോതമംഗലത്തുവച്ച് ഇദ്ദേഹം നിര്യാതനായി.

## അവലംബം

വർഗ്ഗം:1923-ൽ ജനിച്ചവർ
വർഗ്ഗം: 2012-ൽ മരിച്ചവർ
വർഗ്ഗം:ജനുവരി 10-ന് ജനിച്ചവർ
വർഗ്ഗം:ജനുവരി 20-ന് മരിച്ചവർ

വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:കേരള കോൺഗ്രസ് പ്രവർത്തകർ
ഡബ്ല്യു.എച്ച്. ഡിക്രൂസ്

കേരള നിയമസഭയിലേക്ക് ആദ്യമായി നാമനിർദ്ദേശം ചെയ്യപ്പെട്ട നിയമസഭാ സാമാജികനാണ് **ഡബ്ല്യു.എച്ച്. ഡിക്രൂസ്** (14 മാർച്ച് 1902 - 11 മേയ് 1970). ഒന്നാം കേരളനിയമസഭയിലേക്കായിരൂന്നു ഡിക്രൂസ് നാമനിർദ്ദേശം ചെയ്യപ്പെട്ടത്. ഒരു വ്യവസായിയായ് ഡിക്രൂസ് 1950കളിലാണ് രാഷ്ട്രീയത്തിൽ പ്രവേശിച്ചത്. നൗകാഭാണ്ഡവാഹകരുടെ അസോസിയേഷൻ പ്രസിഡന്റ്, ഓൾ ഇന്ത്യ ആംഗ്ലോഇന്ത്യൻ അസോസിയേഷൻ (കൊച്ചി) പ്രസിഡന്റ്, കപ്പൽത്തുറയിലെ തൊഴിലാളി ബോർഡംഗം എന്നീ നിലകളിൽ ഇദ്ദേഹം പ്രവർത്തിച്ചിട്ടുണ്ട്.

## അവലംബം

വർഗ്ഗം:1902-ൽ ജനിച്ചവർ
വർഗ്ഗം: 1970-ൽ മരിച്ചവർ
വർഗ്ഗം:മാർച്ച് 14-ന് ജനിച്ചവർ
വർഗ്ഗം:മേയ് 11-ന് മരിച്ചവർ

വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:കേരളനിയമസഭയിലേക്ക് നാമനിർദ്ദേശം ചെയ്യപ്പെട്ടവർ
വർഗ്ഗം:കേരളത്തിലെ സി.പി.ഐ. പ്രവർത്തകർ
കോത്തർ

ഇന്ത്യയിലെ ഒരു ആദിവാസി സമൂഹമാണ് **കോത്തർ**. പശ്ചിമഘട്ടമലനിരകളിലാണ് ഇവർ വസിക്കുന്നത്. തമിഴ്നാട്ടിൽ നീലഗിരി ജില്ലയിലെ ഗൂഡല്ലൂരിലായി കോക്കാൽ, സോളൂരിലെ കോക്കാൽ, കോത്തഗിരി, കീഴ് കോത്തഗിരി, കുന്താ, കേത്തി, കക്കൂച്ചി എന്നീ ഗ്രാമങ്ങളിൽ മാത്രമാണ് ഇവർ വസിക്കുന്നത്. ഈ ഗ്രാമങ്ങളിലായി രണ്ടായിരം പേർ മാത്രമാണ് ഈ സമൂഹത്തിലുള്ളത്. സർക്കാർ ഇവർക്കായി പ്രഖ്യാപിച്ച ഭൂമി മാത്രമാണ് ഇവരുടെ കൈവശം ഇപ്പോൾ ഉള്ളത്. ഗോത്രസംസ്കാരം തനിമയിൽ തന്നെ ഇവർ പരിപാലിക്കുന്നു. പാരമ്പര്യമായി ആഭരണ നിർമ്മാണമാണ് ഇവരുടെ തൊഴിൽ. ശിലകളെയോ വിഗ്രഹങ്ങളെയോ ഇവർ ആരാധിക്കുന്നില്ല. അമ്മന്നൂർ ദേവിയാണ് ഗോത്രത്തിലെ കുലദൈവം.

ഒരു കാലത്ത് ഗൂഡല്ലൂർ നഗരം ഉൾപ്പെടെയുള്ള പ്രദേശങ്ങൾ മുൻപ് ഇവരുടെ ആധിപത്യത്തിലായിരുന്നു. പിന്നീട് നിലവിൽ വന്ന ഭൂ, വന നിയമങ്ങൾ മൂലം ഇവർക്ക് കൈവശമുണ്ടായിരുന്ന 40,000 ഏക്കർ ഭൂമി നഷ്ടപ്പെട്ടു. ഗൂഡല്ലൂരിലെ കോത്തർവയൽ ഇവരുടേതായിരുന്നെന്നും നിലമ്പൂർ കോവിലകം കൈമാറ്റം നടത്തും മുൻപ് ഈ ഭൂമിയിൽ ഇവർ നാടുവാഴികളായിരുന്നെന്നും കരുതപ്പെടുന്നു. 

തങ്ങളുടെ ആചാരങ്ങൾ അനുഷ്ഠിക്കാൻ വിസമ്മതിക്കുന്നവരെ ഇവർ ഗ്രാമത്തിൽ നിന്നും പുറത്താക്കും. വിദ്യാഭ്യാസപരമായി മറ്റ് ആദിവാസികളെക്കാൾ ഇവർ മികച്ചു നിൽക്കുന്നു. മറ്റു വിഭാഗങ്ങളുമായി ഇവർ വിവാഹ ബന്ധം അനുവദിക്കുന്നില്ല.
വർഗ്ഗം:ഇന്ത്യയിലെ ആദിവാസികൾ
## അവലംബം
കോട്ടോ

thumb|600px|'''കോട്ടോ'''
ഒരു പരമ്പരാഗത ജപ്പാൻ തന്ത്രി വാദ്യമാണ്  **കോട്ടോ.**(箏) ജപ്പാന്റെ ദേശീയ സംഗീത ഉപകരണം കൂടിയാണിത്.

thumb|'''പ്രശസ്ത കോട്ടോ വാദക മിയാ മസോക്ക കൊല്ലം നഗരത്തിൽ നടന്ന ഫ്യൂഷൻ സംഗീത പരിപാടിക്കിടെ'''
## ഗ്രന്ഥസൂചിക
* The Koto: A Traditional Instrument in Contemporary Japan, by Henry Johnson (Hotei, 2004)
* The Kumiuta and Danmono Traditions of Japanese Koto Music, by Willem Adriaansz (University of California Press, 1973)

## അവലംബം

* Johnson, H. (2004). The Koto: A Traditional Instrument in Contemporary Japan. Amsterdam: Hotei.

## പുറത്തേക്കുള്ള കണ്ണികൾ

* Koto, early 17th century, Japan at The Metropolitan Museum of Art
* Koto no Koto - Koto no koto: the website with general information

വർഗ്ഗം:തന്ത്രിവാദ്യങ്ങൾ
ബി. രാമകൃഷ്ണറാവു

കേരളത്തിന്റെ ആദ്യ ഗവർണ്ണറും ഉത്തർപ്രദേശിന്റെ നാലാമത്തെ ഗവർണ്ണറുമായിരുന്നു **ബി. രാമകൃഷ്ണറാവു** എന്ന **ബർഗുല രാമകൃഷ്ണറാവു** (13 മാർച്ച് 1899 - 15 സെപ്റ്റംബർ 1967). ഹൈദരബാദ് സംസ്ഥനത്തിലെ ആദ്യത്തെ തിരഞ്ഞെടുക്കപ്പെട്ട മുഖ്യമന്ത്രിയും ബി. രാമകൃഷ്ണറാവു ആയിരുന്നു.

## അവലംബം

വർഗ്ഗം:കേരളത്തിന്റെ ഗവർണ്ണർമാർ
വർഗ്ഗം:ഉത്തർപ്രദേശിന്റെ ഗവർണ്ണർമാർ
വർഗ്ഗം:തെലങ്കാനയിൽ ജനിച്ചവർ
വർഗ്ഗം:1967-ൽ മരിച്ചവർ
വർഗ്ഗം:1899-ൽ ജനിച്ചവർ
വർഗ്ഗം:ഹൈദരാബാദ് (നാട്ടുരാജ്യം)
വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ
ചെമ്മലമറ്റം

കോട്ടയം ജില്ലയിലെ മീനച്ചിൽ താലൂക്കിലെ തിടനാട് ഗ്രാമപഞ്ചായത്തിലെ ഒരു ഗ്രാമമാണ് **ചെമ്മലമറ്റം**. എൽ.എഫ്.എച്ച്.എസ് ചെമ്മലമറ്റം എന്ന ഹൈസ്കൂൾ ഇവിടെയണ് സ്ഥിതിചെയ്യുന്നത്. സ്കൂളിനോട് ചേർന്ന് പന്ത്രണ്ട് ശ്ലീഹമാരുടെ ഒരു ദേവാലയമുണ്ട്.

## ഐതിഹ്യം
ചെമ്മലമറ്റം എന്ന നാമത്തിന്റെ നിദാനം ഈ സ്ഥലത്തിന്റെ മണ്ണിന്റെ നിറം ചുവപ്പായതുകൊണ്ടാണെന്നു പറയപ്പെടുന്നു.

വർഗ്ഗം:കോട്ടയം ജില്ലയിലെ ഗ്രാമങ്ങൾ
ബൈചാൻസ് ബൽതേസർ

1966 ൽ പുറത്തിറങ്ങിയ ഒരു ഫ്രഞ്ച്ചലച്ചിത്രം ആണ് **ബൈചാൻസ് ബൽതേസർ**((French:Au hasard Balthazar) റോബർട്ട് ബ്രസ്സൻ ആണ് സംവിധായകൻ .അദ്ദേഹത്തിന്റെ  മികച്ച ചിത്രങ്ങളിലൊന്നാണിത്.

## അഭിനേതാക്കൾ
*Anne Wiazemsky as Marie
*François Lafarge as Gerard
*Philippe Asselin as Marie's father
*Nathalie Joyaut as Marie's mother
*Walter Green as Jacques
*Jean-Claude Guilbert as Arnold
*Pierre Klossowski as Merchant
*François Sullerot as Baker
*Marie-Claire Fremont as Baker's wife 
*Jean Rémignard as നോടരി

## അവാർഡുകൾ
The film premiered at the 1966 Venice Film Festival where it won the OCIC Award and the Jury Hommage.

## അവലംബം


## പുറം കണ്ണികൾ
* 
* 
*Voted #5 on The Arts and Faith Top 100 Films (2010) 
*Criterion Collection essay by James Quandt
*Detailed criticism of ''Au hasard Balthazar'' 
*Comparison of ''Au hasard Balthazar'' and ''Mouchette'' 
വർഗ്ഗം:ഫ്രഞ്ച് ചലച്ചിത്രങ്ങൾ
യൂണിവേഴ്സിറ്റി ഓഫ് പാരീസ്

ഫ്രാൻസിലെ പാരീസിൽ പന്ത്രണ്ടാം നൂറ്റാണ്ടിൽ സ്ഥാപിതമായ ഒരു സർവ്വകലാശാലയായിരുന്നു  **യൂണിവേഴ്സിറ്റി ഓഫ് പാരീസ്**. യൂറോപ്പിലെ  ഏറ്റവും പഴക്കം ചെന്ന സർവ്വകലാശാലകളിലൊന്നായിരുന്ന ഈ സ്ഥാപനം 1160-നും 1250-നും മദ്ധ്യേയാണു് ഔദ്യോഗികമായി അംഗീകരിക്കപ്പെട്ടതു്. നിലനിൽപ്പിനിടയിൽ പല മാറ്റങ്ങൾക്കും വിധേയമായിരുന്ന പാരീസ് സർവ്വകലാശാല 1970-ൽ ഇല്ലാതായി. പകരം 13 പുതിയ സ്വയംഭരണസർവ്വകലാശാലകൾ നിലവിൽ വന്നു. റോബർട്ട് ഡി സൊർബോൺ എന്നയാൾ 1257-ൽ സർവ്വകലാശാലയുടെ കീഴിൽ ആദ്യത്തെ കോളേജ് സ്ഥാപിച്ചതിനുശേഷം സോർബോൺ സർവ്വകലാശാല എന്നുകൂടി അറിയപ്പെട്ടിരുന്നു. എന്നിരുന്നാലും, ഒരിക്കൽപോലും അതു് പൂർണ്ണമായും സൊർബോണിൽ കേന്ദ്രീകൃതമായിരുന്നില്ല.

പുതുതായി രൂപംകൊണ്ട സർവ്വകലാശാലകളിൽ നാലെണ്ണം സോർബോൺ കെട്ടിടങ്ങൾ ഉപയോഗിക്കുന്നുണ്ടു്. വേറെ മൂന്നെണ്ണത്തിന്റെ പേരിൽ സോർബോൺ എന്ന വാക്കു് ഒരു ഭാഗമാണു്. പുതിയ 13 സ്ഥാപനങ്ങളുടേയും   ഭാഗികമായ ഭരണനേതൃത്വം കയ്യാളുന്ന ഒരു പൊതുചാൻസലർ ആയി പാരീസ് വിദ്യാഭ്യാസ അതോറിട്ടിയുടെ റെൿടർ പ്രവർത്തിക്കുന്നു. സൊബോണിൽ തന്നെയാണു് ഇദ്ദേഹത്തിന്റെ കാര്യാലയം.

മേരിക്യൂറിയെപ്പോലെയുള്ള നിരവധി ശാസ്ത്രപ്രതിഭകളുടെ സരസ്വതിക്ഷേത്രമാണ് സോർബൺ സർവകലാശാല.

വർഗ്ഗം:ഫ്രാൻസിലെ സർവ്വകലാശാലകൾ
വർഗ്ഗം:യൂണിവേഴ്സിറ്റി ഓഫ് പാരീസ്
പി.എ. പൗരൻ

അഡ്വ. പി.എ. പൗരൻ. കേരളത്തിലെ പ്രമുഖനായ ഒരു മനുഷ്യാവകാശ പ്രവർത്തകൻ. പി.യു.സി.എൽ എന്ന മനുഷ്യാവകാശ സംഘടനയെ നയിച്ചു കൊണ്ടിരിക്കുന്നു.

വർഗ്ഗം:മനുഷ്യാവകാശപ്രവർത്തകർ